Azərbaycan və Türkiyənin hakim partiyaları Heydər Əliyevlə bağlı videokonfrans keçirdi - FOTO\n5 May 2021 01:41\nVideokonfransın moderatorları, Milli Məclisin deputatı Ramil Həsən və Ədalət və İnkişaf Partiyasının Xarici əlaqələr departamentinin müdir müavini, Türkiyə parlamentinin üzvü Mehmet Ceylan ulu öndər Heydər Əliyevin anadan olmasının 98-ci ildönümünə həsr olunmuş bu tədbirin əhəmiyyətini vurğulayıblar.\nPublika.az xəbər verir ki, videokonfransda çıxış edən Ədalət və İnkişaf Partiyası Sədrinin birinci müavini, Türkiyə Böyük Millət Məclisinin üzvü Numan Kurtulmuş konfransın təşkilatçılığında göstərdikləri xidmətlərə görə Mehmet Ceylana və Ramil Həsənə təşəkkür edib. O, həmçinin Yeni Azərbaycan Partiyasının VII qurultayında başda Tahir Budaqov olmaqla, yeni seçilən heyəti təbrik edib.\nKonfransın partiyalar arasında bu formatda keçirilən ikinci tədbir olduğunu deyən Numan Kurtulmuş tədbirin nəticələrinin hər iki partiya və ölkə üçün xeyirli, uğurlu olmasını arzu edib: “Məsafələrimiz uzaq olsa da, ortaq məsələlər üzərinə fokuslanaraq könül birliyimizi, fikir birliyimizi daha da möhkəmləndirmiş oluruq. Bir daha konfransın təşkilində zəhməti olan dostlarımıza, iştirakçılara çox təşəkkür edirəm. Çıxışıma başlamadan əvvəl Azərbaycanın qurucu lideri Heydər Əliyevi anadan olmasının 98-ci ildönümündə rəhmətlə anıram. Bu da əslində gözəl bir adətdir. Adətən insanları ölüm ildönümlərində anırıq. Halbuki doğum günlərində anılmağın onların ölümsüzlüyünü ifadə etmə, gördüyü işlərin bərəkətini ifadə etmə baxımından önəmli olduğunu düşünürəm. Sizlər vasitəsilə azərbaycanlı qardaşlarımızın hər birinə ürəkdən sevgimizi, sayğımızı ifadə edirəm. Dünyada erməni lobbilərinin həm müharibə zamanı, həm də Qarabağ Zəfərindən sonra fəallaşması ilə ortaya çıxan yeni bir dönəmlə qarşı-qarşıyayıq. Bir daha böyük Zəfərdə xidməti olan başda cənab Prezident İlham Əliyev olmaqla, cənab Prezidentimiz Rəcəb Tayyib Ərdoğanı, bütün qəhrəmanları ürəkdən təbrik edirəm. İnşallah bu dönəmdə ortaya çıxan məsələlər, aramızdakı müzakirələrlə yeni perspektiv işlər ortaya qoymağımızı təmin edəcək. Bu konfransın da həm vəziyyəti dəyərləndirmək, həm də yeni perspektivlərlə gələcəyə istiqamətlənən rəylərimizi sağlamlaşdırmaq üçün önəmli olduğunu düşünürəm. Belə konfranslarla tək millət, iki ölkə olaraq əziz xalqımız gələcək perspektivimizi sağlamlaşdırmış olur. Qarabağ Zəfəri içərisində olduğumuz üçün bəlkə hiss etmədik, amma bu, tarixi bir uğurdur. Millətimiz üçün böyük bir uğurdur. Qarabağ hər şeydən öncə Vətəndir. Sözlərimin əvvəlində Türkiyədə də tanınan və sevilən şair, ustad Bəxtiyar Vahabzadənin bu misralarını bir daha xatırlatmaq istəyirəm:\nBununla Bəxtiyar Vahabzadəni də rəhmətlə anıram. Həqiqətən bu misraları ilə Azərbaycan xalqı şanlı dirənişi necə həyata keçirdiyini də cümlə-aləmə bəyan etmiş oldu.\nMüharibədən sonra ortaya çıxan vəziyyət, yeni reallıqları 5 istiqamət üzrə diqqətinizə çatdırıram. Birincisi, Qarabağ Zəfərinin həm regional tarazlığa, həm regional sülhə fövqəladə təsirləri olacağına şübhə yoxdur. Ancaq Qarabağ Zəfərinin siyasi, geopolitik təsirlərindən öncə ən böyük təsirinin öz toplumlarımız üzərində olduğunu ifadə etmək istəyirəm. Həm Azərbaycanın, həm də Türkiyənin Qarabağ Zəfərinin böyük bir milli coşqu yaratdığı və bu Zəfər ilə hər iki toplumda ortaq milli və dini dəyərlərin bir daha qabardığı və bu dəyərlər üzərində toplumun daha möhkəm hala gəldiyinə birlikdə şahid olduq”.\nƏdalət və İnkişaf Partiyası Sədrinin birinci müavini qeyd edib ki, azadlığın millətimiz üçün nə qədər önəmli olduğunu, Vətənin və Vətən uğrunda şəhadətin nə qədər müqəddəs dəyər olduğunu gənclərimiz bir daha Qarabağ Zəfəri ilə açıq şəkildə görmüş oldular: “Bu mənada Qarabağ Zəfəri siyasi, hərbi, geopolitik, iqtisadi nəticələri qədər toplumsal möhkəmlənmə baxımından fövqəladə dəyər ortaya qoyub.\nQarabağ Zəfəri ilə ortaya çıxan ikinci önəmli məsələ isə Dağlıq Qarabağın işğaldan azad edilməsi ilə “Ermənistan dediyiniz ölkənin sərhədləri hansıdır” sualını dünya ictimaiyyətinə ünvanlamasıdır. Ermənistanın sərhədləri nə üçün bəlli deyil? Ermənistan sərhədlərini nə üçün daim genişləndirmək istəyir? Bu suallar Qarabağın azadlığının təmin olunması ilə bir daha dünya gündəminə gəlmiş oldu. Bilirsiniz, Qarabağın işğalı məsələsi İosif Stalinin səyləri ilə 20-ci əsrin əvvəllərində başlanmışdı. Bu torpaqlarda yeni bir Ermənistan qurulması üçün, xüsusilə o torpaqlardan qovulan, sürgün edilən azərbaycanlı qardaşlarımızın boşaltdığı ərazilərə çox sayda erməni gətirildi. Sürətli bir şəkildə ermənilərin Dağlıq Qarabağ bölgəsində yerləşdirilməsi ilə bu bölgədə erməni işğalının əhali baxımından alt zəmini hazırlanmış oldu. Ermənilər 1988-ci ildən etibarən Azərbaycanlıların sıx yaşadığı kənd və qəsəbələrə hücumları davam etdirdi. Erməni diasporu başda olmaqla, Ermənistandakı önəmli siyasətçilərin bir qisminin zehnində “böyük Ermənistan” qurmaq ideyası var. Bir sözlə, Azərbaycan Qarabağı işğaldan azad etməklə çox önəmli siyasi sualı dünya ictimaiyyətinin diqqətinə çatdırdı. Yəni, bu Ermənistanın sərhədləri hansıdır və nə üçün Ermənistan bu qədər çox genişlənmək, böyümək istəyir? Azərbaycanın Zəfəri ilə meydana çıxan ikinci mövzu budur”.\nNuman Kurtulmuş vurğulayıb ki, üçüncü önəmli məsələ, müharibə zamanı Qarabağın işğaldan azad edilməsinə kimlərin qarşı çıxmasıdır: “Eyni şəkildə cənab Baydenin qondarma “erməni soyqırımı” məsələsi də Qarabağ müharibəsi zamanı qarşı çıxanların hərəkətlərinin davamıdır. Bu kontekstdə bütün bunların gündəmə gətirilməsi Qarabağ Zəfərinin önəmi və dəyəridir. Hazırda erməni lobbilərinin Azərbaycan və Türkiyəyə qarşı açdıqları müharibə, terminologiyadan istifadə etmək lazım gələrsə, sərhədsiz bir savaşdır. Yəni, yeri, zamanı, forması bəlli olmayan çox əhatəli bir savaşdır. Yeri gəlsə, Xocalıdakı kimi qətliam edərlər. Yeri gələrsə, ASALA kimi terror təşkilatlarını dəstəkləyərək həm azərbaycanlı, həm türk hədəflərinə qarşı hücumlar edərlər. Yeri gələrsə, media savaşları həyata keçirərlər. Yeri gələrsə, lobbilər üzərindən savaşlar edərlər. Həmçinin, akademik ədəbiyyatla, kinoqrafik propaqandalarla mübarizə edərlər. Bu baxımdan Ermənistanın Azərbaycan və Türkiyəyə qarşı mübarizəsi sərhədsiz savaşdır. Bu mənada Qarabağ Zəfəri zamanı Türkiyə və Azərbaycanın əl-ələ, yan-yana bu mübarizəyə qarşı dayanması əslində, ermənilərin dünya miqyasında bizə qarşı verdiyi bu sərhədsiz savaşı da aşkara çıxarıb”.\nƏdalət və İnkişaf Partiyası Sədrinin birinci müavini qeyd edib ki, Qarabağın işğaldan azad olunması ilə Azərbaycan və Türkiyənin dünyanın qlobal strukturlarına qarşı tənqidlərində nə qədər haqlı olduğunu bir daha ortaya qoyur: “BMT başda olmaqla, heç bir beynəlxalq təşkilatın dünyada sülhü təmin etmək, ədaləti bərqərar etmək baxımından azacıq əməyinin, gücünün olmadığı ortaya çıxdı. 1994-cü ildə qurulan ATƏT-in Minsk qrupunun əslində heç bir şey etmədiyini və əslində, 30 il Qarabağın işğalını seyr etdiyini bütün dünya görüb. Qarabağ Zəfəri ilə Azərbaycan sonu gəlməyən toplantılar, haqsız olana dayan, sən haqsızlıq edirsən demək cəsarətini göstərməməyin, haqlının güclə nəticə əldə edə biləcəyini bütün dünyaya göstərib. Bu mənada, ATƏT-in Minsk qrupu başda olmaqla bu qurum və quruluşların heç bir dəyəri olmadığı aşkara çıxıb. Eyni şəkildə 25-26 fevral 1992-ci ildə törədilən Xocalı qətliamından sonra “Human Right Watch” təşkilatı dünyadakı heç bir beynəlxalq təşkilatın Xocalı qətliamına səs çıxarmadığını gördük. Dünya qurumlarının ədaləti müdafiə etməyən, tamamilə mövcud status-kvonun qorunmasına səy göstərən qurumlarının da heç bir işə yaramadığını bir daha görmüş olduq. Yenə eyni şəkildə dünya televiziyalarına baxdıqda, Azərbaycanla bağlı dosyeləri, ədalətsiz yayımları görürük. Nə hikmətdirsə, Azərbaycanı neft və qaz zənginliyi ilə, Cənubi Qafqazda, Asiyada önəmli strateji keçid nöqtəsi olduğunu tez-tez gündəmə gətirirlər. Sanki Azərbaycan azərbaycanlıların deyil, beynəlxalq aləmin diqqətini üzərinə toplamış nəzər nöqtəsi kimi danışırlar. Amma azərbaycanlıların dərdləri ilə bağlı heç bir hərəkət etməzlər. Ona görə Azərbaycanın bu zənginliklərindən, strateji önəmindən bəhs edən beynəlxalq ictimaiyyətin nə üçün Xocalı qətliamı və Qarabağın işğalı kimi mövzularda illərdir səssiz qaldıqlarını bir daha sormaq istəyirəm. Bu mənada Qarabağ Zəfəri dünya sistemindəki boşluqların ortaya çıxarılması, həm də güclərimiz birləşdirildiyində nə qədər önəmli nəticələr əldə edildiyini göstərməsi baxımından xəbərdarlıq fişəngi kimidir. Bu məsələ dünyanın bir çox yerlərində Türkiyə və Azərbaycana qarşı fəaliyyətlərini davam etdirənlərin diqqətini çəkib. ABŞ, Fransa, Belçika və bir çox Qərb ölkəsindəki Türkiyə və Azərbaycan əleyhdarlarının necə erməni lobbilərinin çörəyinə yağ sürtdüyünü, onlarla necə əlaqədə olduqlarını, yeri gəldikdə ASALA, PKK, PYD, FETÖ kimi terror təşkilatlarına necə dəstək verdiklərini bir daha ortaya çıxarıb. Türkiyə ilə birlikdə Azərbaycanın əl-ələ olması bu coğrafiyada dəyərli bir tənhalıqdan qurtuluş və qürurlu duruş kimi dünyaya dərs vermişdir”.\nN.Kurtulmuş bildirib ki, Qarabağ Zəfəri Qafqazda sülhə, təhlükəsizliyə, ədalətə, problemləri dialoq vasitəsilə həll etmək üçün yeni siyasi meydan açıb: “Cənab Prezidentimizin Bakı səfəri çərçivəsində Qafqazdakı 6 ölkənin bu regionun problemlərini həll edə biləcək önəmli gücə sahib olduğunu ifadə etməsi əslində tam olaraq bu nöqtəni işarə edən bir hadisədir. Yəni biz bu bölgədə ədalətli sülh ortaya çıxdıqdan, ölkələrin ərazi bütövlüyü tanındıqdan sonra Qafqazdakı məsələləri müzakirə etmək üçün fövqəladə siyasi işbirliyi mühiti əldə edirik. Fikrimcə, Qarabağ zəfərini beşinci önəmli dərsi də budur”.\nN.Kurtulmuş vurğulayıb ki, ABŞ prezidenti Co Baydenin qondarma erməni soyqırımı sözünü təkrarlamış olması tarixi həqiqətləri dəyişdirmə gücündə deyil: “Açıq şəkildə ifadə edirik ki, cənab Baydenin bu sözləri mənasız, siyasi məqsədlər üçün söylənmiş və erməni lobbilərin könlünü xoş tutmaq üçün dilə gətirilib. Daha açıq formada desəm, cənab Bayden ABŞ-ı erməni lobbilərinə girov vermişdir. Bu ABŞ-ın milli maraqlarına da ziddir. Bu həqiqətləri də əks etdirmir. Bizim tariximizdə heç bir şəkildə soyqırımı yoxdur. Əgər soyqırımından bəhs edənlər varsa, onlara geriyə dönüb öz tarixlərinə baxmağı tövsiyə edirik. Yaşadıqları ABŞ-a dönüb baxsınlar. Yeni qitənin əsl sahibləri olan yerlilərin necə və hansı formada yox edilməsinin hesabını versinlər. Xirosima və Naqasakidə 350 min insanın ölümünə səbəb olan və sadəcə yaşayanlar deyil, sonrakı nəsillərin kökünü kəsən xain atom bombasının əmələ gətirdiyi soyqırımına baxsınlar. Əgər soyqırımı axtarırlarsa, getsinlər Vyetnamda insanlıq əleyhinə hansı, cinayətlər törətdiklərini gözdən keçirsinlər. Həmçinin müharibə zamanı yaponiyalılara toplanma düşərgələrində nasist Almaniyasından betər şəkildə davrandıqlarını xatırlasınlar. Əgər o qədər geriyə gedəcək hafizələri yoxdursa, daha yaxın illəri nəzərdən keçirsinlər. Əfqanıstanda öldürdükləri 1.5 milyon insanın hesabını versinlər. İraqın işğalı ilə məhv edilən 1 milyondan artıq insanın hesabını versinlər. Bağdaddakı qətliamlara baxsınlar. Quantanamo kimi həbsxanalardakı insanlıq əleyhinə cinayətləri, işgəncələri xatırlasınlar. Dolayısı ilə bizim tariximizin heç bir dönəmində soyqırım yoxdur. Osmanlıda ermənilər sadiq millət olaraq qəbul edilirdi. Amma Osmanlının dağıntıları üzərində qınçaqlara, daşnaqlara, erməni təşkilatlarına kimlər dəstək, silah verdi? Türkiyədə, Azərbaycanda erməniləri dəstəkləyərək bizə qarşı kim qaldırdı? Bu gün ASALA, PKK, PYD kimi terror təşkilatlarının dəstəklənməsi dünyadakı imperialist təzahürlərin yeni formasıdır. 100-120 il əvvəl nə edirdilərsə, indi də eynisini edirlər. Biz bu oyunu bilirik. ABŞ və bəzi imperialist keçmişə sahib ölkələr arasında bölgəyə, Yaxın Şərqə baxışımızda təməl fərqlilik var. Biz Türkiyə olaraq, sülhə, sabitliyə və həmrəyliyə sahib bir bölgə istəyirik. Bölgə xalqlarının türklər, ermənilər, kürdlər, ərəblər, əcəmlər, sünnilər, şiələr, fərqli məzhəbləri, fərqli dinləri ilə birlikdə sülh içərisində yaşasınlar. Türkiyə olaraq məqsədimiz daha çox inteqrasiya, birləşmə, əməkdaşlıq və rifahın yüksəldilməsidir. Təəssüf ki, bəzi imperialist keçmişə sahib ölkələr və bu gün ABŞ-ın Yaxın Şərqdə yürütdüyü siyasət daha çox parçalanmanın təmin edilməsinə xidmət edir. Bu baxış fərqləri Baydenin ifadə etdiyi kimi, qondarma soyqırımı kimi məsələlərdə ortaya çıxır. Bunu təkcə Türkiyəyə düşmən münasibət kimi ortaya qoymurlar. Qeyd etdiyim kimi, erməni məsələsi üzərindən bölgədə yenidən 100 il öncə etdiklərini təkrarlamaq istəyirlər. Biz iki dövlət, tək millət - Azərbaycan və Türkiyə Qafqazın önəmli iki ölkəsi olaraq xalqlarımızla birlikdə Qarabağ Zəfərindən sonra daha ayıq bir şəkildə yolumuza davam edəcəyik. Qardaşlığımızı, əməkdaşlığımızı, həmrəyliyimizi hər sahədə irəli aparacağıq. Bu məqsədlə Yeni Azərbaycan Partiyası və Ədalət və İnkişaf Partiyası bu böyük gələcək mübarizəsində iki önəmli güc olaraq ölkələrimizi irəli aparmaq üçün mübarizə aparacağıq”.\nYAP Mərkəzi Aparatının rəhbəri söyləyib ki, yeni mərhələdə də Azərbaycan və Türkiyənin birgə təşəbbüsləri bölgədə sülh və təhlükəsizlik mühitinin möhkəmlənməsinə, çoxtərəfli qarşılıqlı faydalı əməkdaşlığın dərinləşməsinə öz töhfəsini verəcək: “Hər iki ölkə bölgədə yaranan yeni əməkdaşlıq platforması çərçivəsində rifah və inkişaf tərəfdarıdır. Bütün bunlara baxmayaraq, bəzi məsuliyyətsiz, qərəzli, qeyri-obyektiv və tarixi faktlardan, həqiqətlərdən uzaq addımların atılması yeni geosiyasi reallıqlarla uzlaşmır, regionda qarşılıqlı faydalı və bərabərhüquqlu əməkdaşlığa ciddi mənfi təsir göstərir. Daha dəqiq desək, ABŞ Prezidenti Co Baydenin 1915-ci ildə baş vermiş hadisələrlə əlaqədar bəyanatında uydurma soyqırımı ifadəsindən istifadə etməsi tarixin təhrif olunması cəhdi kimi qiymətləndirilməlidir. Bu, eyni zamanda, qardaş Türkiyəyə qarşı uğursuz təzyiq cəhdi, həm də ABŞ ilə Türkiyə Cümhuriyyəti arasındakı strateji tərəfdaşlıq münasibətlərinin ruhuna zidd addım kimi qəbuledilməzdir. Bu, həm də ABŞ Prezidentinin beynəlxalq hüquq normalarına və ümumbəşəri dəyərlərə sayğısızlığıdır. Bu addım hər bir azərbaycanlının da hiddətinə səbəb olmuşdur. Çünki xalqımıza qarşı dəfələrlə soyqırımı aktları həyata keçirmiş, müharibə cinayətləri törətmiş ermənilərin “məzlum” obrazında göstərilməsi, eləcə də onların guya soyqırımına məruz qaldığının iddia olunması tarixin saxtalaşdırılması və reallıqların bilərəkdən təhrif olunması ilə yanaşı, Qarabağ zəfərindən sonra yaranmış geosiyasi mənzərəyə dolayı təsir cəhdləri kimi də qiymətləndirilməlidir. Yeri gəlmişkən, Azərbaycan cəmiyyəti və dövləti hər zaman olduğu kimi bu məsələdə də qardaş Türkiyəyə birmənalı və qətiyyətli dəstəyini bəyan etdi. Aprelin 24-də Azərbaycan Respublikasının Prezidenti cənab İlham Əliyev ilə Türkiyə Respublikasının Prezidenti cənab Rəcəb Tayyib Ərdoğan arasında telefon danışığı zamanı dövlət başçıları ABŞ Prezidenti C.Baydenin uydurma “erməni soyqırımı” ilə əlaqədar verdiyi bəyanatı qınadılar. Bu qərarın yanlış olduğunu qeyd edən partiyamızın sədri onu tarixi səhv adlandırdı. Dövlətimizin başçısı Azərbaycan xalqı və dövləti adından bu bəyanatın qəbuledilməz olduğunu bir daha diqqətə çatdırdı. Prezident İlham Əliyev eyni zamanda, sözügedən açıqlamanın regionda yeni yaranmaqda olan əməkdaşlıq meyillərinə ciddi zərər vurduğunu bəyan etdi, Azərbaycanın hər zaman Türkiyənin yanında olduğunu diqqətə çatdırdı. Prezident İlham Əliyev ABŞ-ın dövlət katibi Entoni Blinken ilə telefon danışığı zamanı da ABŞ Prezidentinin dırnaqarası “erməni soyqırımı” ilə bağlı bəyanatı ilə əlaqədar qeyd etdi ki, Türkiyə Azərbaycanın yaxın dostu və müttəfiqidir. Bu əməkdaşlıq postmüharibə dövründə bölgəmizdə çox önəmli və müsbət rol oynayır və ABŞ Prezidentinin bu açıqlaması Azərbaycan rəhbərliyi və ictimaiyyəti tərəfindən narahatlıqla qarşılanıb. Beləliklə, ölkələrimiz tarixi sınaq qarşısında bir daha sarsılmaz həmrəylik nümayiş etdirdilər. Bir millət, iki dövlət olan Azərbaycan-Türkiyə Qarabağ Zəfəri sonrası da qətiyyətli mövqe sərgilədilər. Hesab edirəm ki, bugünkü konfrans da sözügedən məsələyə dair hər iki ölkənin hakim partiyasının vahid mövqeyi kimi Azərbaycan-Türkiyə birliyinin sarsılmazlığının növbəti nümayişi olacaqdır”.\nEkspertin fikrincə, İkinci Qarabağ müharibəsini sadəcə müharibə, torpaqların işğaldan azad edilməsi kimi yox, daha geniş mənada dəyərləndirmək lazımdır: “Azərbaycan və Türkiyə olaraq bu mərhələni yaşadıq və bu mərhələdən zəfərlə çıxdıq. Bu zəfər Azərbaycana qarşı 30 il davam edən işğal siyasətinin, mövcud status-kvonun alt-üst edilməsi ilə müşayiət olunur. Dünya dövlətləri, beynəlxalq təşkilatlar Qarabağ probleminin ədalətli şəkildə həll edilməsi üçün ciddi cəhdlər etmirdilər. Nəticədə Azərbaycan hərbi-siyasi yolla bu problemi həll etdi. İkinci Qarabağ müharibəsində Azərbaycan hərbi və diplomatik müstəvidə çox fəal çalışdı. Türkiyə də hər zaman olduğu kimi yenə də Azərbaycanı qətiyyətlə dəstəklədi”.\nErmənistan və erməni diasporunun fəaliyyətindən danışan Ferhat Pirinçci qeyd edib ki, Azərbaycanın zəfəri Ermənistanda on illərlə davam edəcək psixoloji travma yaratdı: “Ermənistanda İkinci Qarabağ müharibəsinə qədər də iqtisadi böhran, yoxsulluq hökm sürürdü, ölkə siyasi cəhətdən müstəqil deyildi. Azərbaycanın Qarabağ Zəfəri Ermənistanın heç gözləmədiyi anda, yeni torpaqlar işğal etməyi planladığı vaxtda baş verdi. Bu da erməni cəmiyyətində şok effekti yaratdı. Həmin vaxt Ermənistanda hakimiyyətə qarşı etiraz aksiyalarının şahidi olduq. İyun ayında keçiriləcək seçkilərdə də İkinci Qarabağ müharibəsinin nəticələrinin təsiri olacağı qaçılmazdır. Bu prosesdə erməni diasporu da müxtəlif fəaliyyətlər göstərir. Normal şərtlərdə müxtəlif ölkələrdə yaşayan xalqların diasporları öz doğma ölkələrinin siyasətini dəstəkləyir. Həyata keçirilən siyasətin yönümündən asılı olmayaraq, bu belədir. Amma erməni diasporunun mövqeyinə baxdıqda, o, Ermənistanı yönləndirən və yönləndirməyə çalışan aktor olaraq dəyərləndirilə bilər. Erməni diasporunun, özəlliklə ABŞ-dakı erməni diasporunun Ermənistanın siyasətində olduqca təsirli olduğunu söyləyə bilərəm. Xüsusilə, onu qeyd etmək istəyirəm ki, erməni diasporu “erməni soyqırımı”nı dünyada tanıtmağa çalışır. Dünya tarixində soyqırımı dedikdə, yəhudi soyqırımı- Holokost ilk olaraq yada düşür. Bəzi ölkələrdə soyqırımını qəbul etməməyə görə cəza qanunları da var. Erməni diasporu da buna çalışır. Bu məsələdə ABŞ-dakı bəzi siyasətçilər də ermənilərə dəstək verir. Məqsəd odur ki, həmin uydurma məsələni “soyqırımı aktı” səviyyəsində dünya ölkələrində qəbul etdirsinlər”.\nMütəxəssis diqqətə çatdırıb ki, Türkiyə bu məsələ ilə bağlı arxivlərin açılmasını, tarixçilərdən ibarət ortaq, ya da ayrı-ayrı komissiyaların yaradılmasını təklif edib: “Məqsəd odur ki, 1915-ci il hadisələrini tarixçilər araşdırıb qiymət versinlər. Ermənilər isə bu təklifi qəbul etmir. Bilirlər ki, əgər gerçəklər ortaya çıxarsa, bu, ermənilərin ziyanına olacaq. Ermənistan və erməni diasporunun “soyqırımını” dünya gündəmində saxlamasında digər bir məqsəd Azərbaycan ərazilərini işğal etməsini, müharibə cinayətlərini, dinc insanların qətlıamını, Xocalı soyqırımını kölgədə saxlamaqdır. Ermənistan Gəncəyə, Bərdəyə və digər yaşayış məntəqələrinə atdığı raketlərin müzakirəsini əngəlləməyə çalışır. Ermənilər bütün bunların hamısının üstünü örtməyə çalışır. Bəs ABŞ prezidenti niyə görə “soyqırımı” ifadəsini indi işlətdi? Təbii ki, bunun Türkiyə-ABŞ münasibətlərinə mənfi təsiri var. Amma digər vacib məqamlar da qeyd edilməlidir. ABŞ-dakı erməni diaspor təşkilatları bütün erməniləri bu istiqamətdə fəaliyyətə çağırır. Mən ABŞ-dakı əsas erməni diasporunun saytını izləmişəm. Onların son fəaliyyətləri Qarabağ zəfəri qazanan Azərbaycana qarşı idi. Türkiyəyə qarşı bir çağırış var idi ki, bu da Türkiyənin Qarabağ məsələsində Azərbaycana dəstəyi ilə bağlıdır. Göründüyü kimi, 24 apreldə Co Baydenin həmin ifadəni işlətməsi Qarabağ məğlubiyyətinə görə psixoloji sarsıntı keçirən ermənilərin bir az sakitləşməsinə səbəb oldu. İndi ermənilər aqressiv şəkildə Qarabağ üzərindən təbliğat aparmaqdadırlar ki, Azərbaycana və Türkiyəyə böhtan atırlar”.\nTürk ekspert qeyd edib ki, hazırda Ermənistanda ciddi daxili problemlər var: “Etiraz aksiyaları davam edir, bir müddət əvvəl hakimiyyət çevrilişi çağırışları da var idi. Baydenin məlum bəyanatı ermənilərdə gərgin psixoloji vəziyyəti nisbətən yumşaldacaq. Eyni zamanda, parlament seçkilərində bir güc mübarizəsinin aparılmasına səbəb olacaq. Hazırda ermənilər Qarabağda məğlub olduqdan sonra Azərbaycana və Türkiyəyə qarşı böhtan kampaniyasını davam etdirilər, əsas fəaliyyətlərini bu istiqamətdə qurublar. Baydenin açıqlamasının Türkiyə-ABŞ münasibətlərinə müəyyən təsiri olsa da, bizim mövqeyimizin güclənməsi fonunda hər hansı təsiri yoxdur. Yəni əsas məqam Türkiyə və Azərbaycanın bütün təxribatlara qarşı hazır olmasıdır. İki ölkənin birgə fəaliyyəti müsbət nəticələr verir və bu amil bölgədə sabitliyi təmin etmək iqtidarındadır. Azərbaycan bu məqsədlə çoxlu sayda şəhid verdi. Türkiyə isə Azərbaycana hər cür dəstəyi verdi. Bundan sonra da dəstək verməyə hazırdır. Növbəti mərhələdə bizim üç prioritetimiz var. Birincisi, azad olunan ərazilərin bərpası, bu anlamda iki ölkənin rəhbərləri mövqelərini bildiriblər. İkincisi, Zəngəzur dəhlizinin açılması və Naxçıvanla birbaşa kommunikasiyanın təmin olunması. Üçüncüsü isə Xankəndinə, Xocalıya və digər yerlərə azərbaycanlıların qayıtmasıdır. Əlbəttə ki, Ermənistan yeni təxribatlar törədə bilər. Çünki ermənilər İkinci Qarabağ savaşının nəticələrini həzm edə bilmirlər və belə bir şəraitdə erməni millətçiləri Baydenin məlum açıqlamasından bir qədər cəsarət almış durumdadırlar. Amma Azərbaycan və Türkiyə meydanda, cəbhədə güclü olduqca, heç bir şey 27 sentyabr öncəsi kimi olmayacaq. Əgər bir dəyişiklik olacaqsa, Azərbaycan və Türkiyənin xeyrinə olacaq. Son söz olaraq onu demək istəyirəm ki, Ermənistanın qarşısında iki yol var. Birincisi, dövlət başçılarımızın dediyi kimi altılıq platforması çərçivəsində yaxşı qonşu olmalıdır, ya da aqressiv siyasətini davam etdirməklə uduzmağa davam edəcək”.\nHər şeydən öncə Azərbaycan-Türkiyə münasibətlərinin xarakterinə toxunmaq istərdim. Çünki iki qardaş dövlətin bugünkü uğurlarının əsasında məhz aralarındakı münasibətlərin, əməkdaşlığın xarakteri dayanır. Onların dostluğunu yaradan, əməkdaşlığını sürdürməyə imkan verən başlıca amil rolunda ortaq maraqlar çıxış edir.\nAzərbaycan-Türkiyə münasibətləri “bir millət, iki dövlət” şüarı ilə tam uzlaşır. Bu iki qardaş ölkə arasında münasibətlər, səmimiyyət, eyni zamanda, böyük Atatürkün təbirincə desək “Azərbaycanın sevinci bizim sevincimiz, kədəri bizim kədərimizdir” şüarı ilə uzlaşır. Hər iki xalqı birləşdirən ən mühüm ortaq dəyər isə tarixin ən böyük şəxsiyyətlərinə, qurucu atalarına malik olmağımızdır. Azərbaycan tərəfdə Azərbaycan xalqının ümummilli lideri Heydər Əliyev, qardaş Türkiyə tərəfdə Türkiyə Cümhuriyyətinin qurucusu Mustafa Kamal Atatürk və bu böyük şəxsiyyətlərin qurmuş olduğu fundamental əsaslar üzərində müasir Azərbaycan və Türkiyə çox uğurlu əməkdaşlıq qura biliblər, dostluq münasibətlərini formalaşdıra biliblər. Bu gün dünya dövlətləri arasında səmimi dostluq münasibətləri necə olmalıdır sualına cavab axtararkən Azərbaycan Türkiyə münasibətlərinə baxmaq yetərlidir.\nAzərbaycan Prezidenti cənab İlham Əliyevin qeyd etdiyi kimi, Azərbaycan-Türkiyə dostluğu, qardaşlığı dünya üçün bir nümunədir. Həqiqətən də dünyanın digər dövlətləri arasında münasibətlərə diqqət yetirsək, Azərbaycan və Türkiyə arasındakı qədər səmimi dostluq-qardaşlıq münasibətlərini görə bilmərik. Tarixin çətin anlarında, sınaq qarşısında Azərbaycan və Türkiyə hər zaman biri-birilərinin yanında olublar. Təbii ki, həm müasir dünyamızda, həm də tarixin istənilən mərhələsində iki dövlət arasında və yaxud dövlətlərarası münasibətlər sistemində dövlətlərin biri-birinə olan münasibətlərini əsasən etimad amili müəyyənləşdirir. Biz yenə də qürurla qeyd edə bilərik ki, Azərbaycan və Türkiyə arasındakı etimad yenə də dünya ölkələri üçün bir örnəkdir.\nHəqiqətən də dövlət başçımızın bu cür cavabı, bu mövqeyi iki dövlət arasında qardaşlığın, səmimiyyətin, etimadın hansı nöqtəyə qədər ucaldığının bariz göstəricisi idi. İştirakçılara, ayrıca olaraq Ermənistan prezidentinə Türkiyə-Ermənistan münasibətlərinin nəyə görə məhz indiki durumda olduğunu izah etdi. Dövlət başçımız bildirdi ki, 1993-cü ilin aprel ayında işğalçı Ermənistan Azərbaycanın Kəlbəcər rayonunu işğal etdikdən sonra qardaş Türkiyə Azərbaycanla, Azərbaycan xalqı ilə həmrəylik nümayiş etdirərək Ermənistanla sərhədi bağladı. Qondarma “soyqırımı”na gəldikdə isə yenə də Azərbaycan Prezidenti Ermənistan tərəfinin haqsız, ədalətsiz olduğunu və məsuliyyətsiz mövqe nümayiş etdirdiyini bildirdi. Bildirdi ki, Türkiyə Cümhuriyyətinin Prezidenti Rəcəb Tayyib Ərdoğan dəfələrlə ortaq komissiyanın yaradılmasını, arxivlərin açılaraq araşdırmaların həyata keçirilməsini təklif etmişdi. Lakin nə Ermənistan tərəfindən, nə də ona dəstək olan digər dövlətlərdən adekvat reaksiya olmamışdı. Bu da onu göstərir ki, nə Ermənistan, nə də ayrı-ayrı maraqlı dövlətlər həqiqətin üzə çıxmasında maraqlı deyillər. Çünki qondarma “soyqırımı” amilindən qardaş Türkiyəyə qarşı istifadə etməyə çalışırdılar. Lakin zaman dəyişir, təbii ki, Azərbaycan-Türkiyə qardaşlığı, dostluğu öz sözünü deməkdədir. Müasir şərtlər daxilində dövlətlərin stabil inkişaf etməsi çox problemli məsələdir. Lakin bunlara baxmayaraq, həm Azərbaycan, həm də Türkiyə davamlı olaraq iqtisadi uğurlar qazanır, beynəlxalq münasibətlər sistemində siyasi mövqelərini gücləndirir və təsir imkanlarını artırırlar. Fəxrlə qeyd etmək lazımdır ki, bu uğurlarda dövlətlərin biri-birinə qarşılıqlı dəstəkləri həlledici rol oynamışdır.\n2020-ci il sentyabr ayının 27-də Ermənistan ölkəmizə qarşı növbəti təxribat həyata keçirdi. Bu zaman Müzəffər Ali Baş Komandan İlham Əliyevin rəhbərliyi altında Azərbaycan Ordusu əks-hücum əməliyyatlatlarını həyata keçirdi. Qısa zaman kəsiyində haqqında miflər uydurulmuş Ermənistan ordusu darmadağın edildi. Xatırlatmaq istəyirəm ki, sentyabr ayının 27-də başlamış Vətən müharibəsinin artıq üçüncü, dördüncü günündə Ermənistan ordusunun 20-30 faizə qədəri yox idi. Azərbaycan xalqı, Azərbaycan dövləti iradəsini, gücünü bütün dünyaya nümayiş etdirdi. Xüsusi vurğulamaq lazımdır ki, bizim uğurlarımıza uğur qatan həm də qardaş Türkiyənin bizə göstərmiş olduğu səmimi, mənəvi, siyasi dəstək idi. Türkiyə Prezidenti Rəcəb Tayyib Ərdoğanın qətiyyətli mövqeyi Azərbaycan əsgərini daha güclü, Azərbaycan xalqını daha iradəli edirdi.\nBu baxımdan dünya bir daha gördü ki, iki qardaş xalq, iki qardaş dövlət arasında səmimi münasibətlər, onları birləşdirən dəyərlər varsa, bu qardaşlıq, bu əməkdaşlıq sarsılmaz olacaq və onlar öz ortaq hədəflərini çox uğurla quracaqlar. Azərbaycanla Türkiyənin ortaq hədəfləri vardır. Bu ortaq hədəf əsasən ondan ibarətdir ki, Türk dünyası monolit olsun. Və Azərbaycan-Türkiyə öz münasibətləri ilə bu monolitliyi nümayiş etdirirlər. Türk dünyasına, Şərq, İslam dünyasına nümayiş etdirirlər ki, dövlətlərarası münasibətlər, qardaşlıq münasibətləri necə olmalıdır. Qürurla qeyd etmək lazımdır ki, dünya Türkiyə-Azərbaycan münasibətlərinin bu xüsusiyyətini görür və ondan örnək almağa çalışırlar. Həm Azərbaycan, həm də Türkiyə tarixin istənilən anında bir-birinə dəstək olmağa hazırdır. Vətən müharibəsindən sonra Azərbaycan və Türkiyə birgə Cənubi Qafqaz regionunda yeni siyasi reallıqlar formalaşdırdı. Bu siyasi reallıqların əsas əlaməti ondan ibarətdir ki, tarixin heç bir dövründə baş verməyən uğura imza atıldı. Bu uğur da ondan ibarətdir ki, Cənubi Qafqaz regionunda regional təhlükəsizlik sisteminin elementləri formalaşdırıldı və bunu Azərbaycan və Türkiyə birgə etdilər.\nCənubi Qafqaz regionunda yeni əməkdaşlıq platforması təşəbbüsü irəli sürülüb. Bu təşəbbüs Azərbaycan Prezidenti tərəfindən irəli sürüldü, qardaş Türkiyə tərəfindən dəstəkləndi və region dövlətləri də bu platformanın onların maraqlarına cavab verdiyini düşünür və yaxından iştirak etmək arzularını bildirdilər. Bundan sonra Cənubi Qafqaz regionunun həm geosiyasi, həm də geoiqtisadi vəziyyəti iki qardaş dövlətin haqlı maraqlarına uyğun olaraq tamam dəyişəcək. Bundan sonra Cənubi Qafqaz regionunda həm də təhlükəsizliyin, sülhün təmin olunması baxımından unikal imkanlar da yaranmış oldu. Bir daha vurğulamaq istəyirəm ki, Cənubi Qafqazın təhlükəsizlik sisteminin yaradılması uğrunda çox cəhdlər edilmişdir. Lakin Ermənistan və onun havadarlarının dağıdıcı fəaliyyəti bu sistemin yaradılmasına imkan verməmişdir. Azərbaycan-Türkiyə birliyi, qardaşlığı belə bir sistemin ilkin elementlərini artıq formalaşdırıb.\nGörünən reallıq bu gün ondan ibarətdir ki, qardaş Türkiyə təcavüzkar Ermənistan və onun havadarlarının sonuncu silahını da əlindən almaqdadır. Dünyanın bir çox ölkəsi qondarma “soyqırımı”nı tanıyıb. Amma bunun Türkiyənin beynəlxalq mövqeyinə heç bir təsiri olmayıb. Əvvəlki illərdən fərqli olaraq qardaş Türkiyə qondarma “soyqırımı” məsələsinə çox da reaksiya nümayiş etdirmir. Hesab edirəm ki, bu, olduqca müdrik yanaşmadır. Çünki ermənilər bu günə qədər düşünürdülər ki, qondarma “soyqırımı”nı Türkiyəyə qarşı bir alət olaraq istifadə etmək olar. Türkiyə isə soyuqqanlı davranaraq nümayiş etdirir ki, uydurma “soyqırımı” adında alət Türkiyəyə heç bir təsir göstərmir. Türkiyə regionun ən böyük, ən güclü dövlətlərindən biridir. Regionda cərəyan edən proseslərə təsir etmək imkanı var. Və son olaraq qondarma “soyqırımı” tanıyan ABŞ Prezidenti Cozef Bayden də çox gözəl dərk edir ki, Türkiyə ilə əməkdaşlıq ancaq xeyir gətirər. Bu baxımdan gələcək İslam dünyası, Şərq dünyası, müsəlman dünyası Türkiyə və Azərbaycanın dostluq örnəyi əsasında böyük uğurlara imza atacaq.\nÇıxış edən Ədalət və İnkişaf Partiyası Sədrinin Xarici Əlaqələr üzrə müavini, Türkiyə parlamentinin üzvü Efkan Ala tədbir iştirakçılarını salamlayıb, YAP sədrinin müavini-Mərkəzi Aparatın rəhbəri Tahir Budaqova və partiyanın bütün təmsilçilərinə fəaliyyətlərində uğurlar diləyib.\nKonfransın əhəmiyyətindən bəhs edən Efkan Ala əvvəlcə Qarabağ zəfərindən öncə mövcud olan vəziyyəti xatırladıb: “Azərbaycan torpaqlarının bir hissəsi işğal edilib, ədalətsizlik baş verib və beynəlxalq ictimaiyyət 30 il bu prosesi sadəcə izləyib. Ulu öndər Heydər Əliyevin dediyi “bir millət iki dövlət” fəlsəfəsinə uyğun olaraq ölkələrimiz haqqı, ədaləti bərpa etmək üçün birgə işləyib, bir-birini dəstəkləyib, işbirliyi qurub, ədaləti bərpa etmək üçün 44 günlük müharibədə haqsızlığı yer üzündən silib. Bəzən 1+1 2-yə bərabər olmur. 5-ə, 6-ya bərabər olur. Bu da dünyanın gözü önündə baş verir. Yəni 44 günlük zəfərə dönüb baxdığımızda izah edə bilməyəcəyimiz heç nə yoxdur. Bu güc birliyinin kökündə ədalət, beynəlxalq hüquq dayanır. Bəs bundan sonra nə oldu? Azərbaycanda bir araya gələn iki dövlət başçısının - Rəcəb Tayyib Ərdoğanın və İlham Əliyevin birlikdə dəyərləndirdiyi mesaj dilə gətirildi. Bu mesaj altılıq platformasının yaradılması ilə bağlıdır. Yəni bu bölgədə elə bir ittifaq quraq ki, 6 ölkə bir araya gəlsin və öz insanına daha çox xidmət edəcək, iqtisadiyyatını inkişaf etdirəcək, idarəetmələrini inkişaf etdirəcək, hər şeyi daha irəli aparacaq platforma yaradılsın. Ermənistana da çağırış olundu. Yəni problemləri deyil, onların həllini danışaq. İqtisadiyyatlarımızda əməkdaşlıq yaransın, bölgəyə daha faydalı ola biləcəyimiz iş birliyi yaransın. Yəni hər kəs qazansın, adına da “qazan-qazan” platforması deyilir. Biz həm cəbhədə, həm də masada otururuq. Amma böyük hədəfimiz xarici siyasətimizlə beynəlxalq aləmdə heç kimsəyə haqsızlıq etmədən, hər kəsin qazana biləcəyi bir ortam təqdim edirik. Belə bir ab-havada buna heç bir qatqı etməyənlərin fikirləri səsləndi”.\nƏdalət və İnkişaf Partiyası Sədrinin Xarici Əlaqələr üzrə müavini qeyd edib ki, heç bir tarixi həqiqət siyasi fikirlərlə dəyişdirilə bilməz: “Tarixin mövzusu siyasətin mövzusu kimi gündəmə gətirilərsə, burada heç kim qazanclı çıxmaz. Tarix bunun nümunələri ilə doludur. Hər kəs bundan zərərli çıxar. Ona görə biz daim çağırış edirik. 2005-ci, 2015-ci ildə də daim çağırış etdik. Dedik ki, bir problemdən bəhs edirsiniz, o zaman tarixin ortaq mövzusundan danışaq. Ağrı-acıya gəlincə, bunlar üzərində siyasət qurarsaq biz acılarımızı dilə gətirməkdən qürur duyan, məmnun olan bir millət deyilik. Bəziləri bunu çox edir. Xocalı qətliamına nə ad verirsiniz? Balkan savaşında meydana gələn nəticələrə nə ad verirsiniz? Birinci Dünya müharibəsinə girmiş və o zamana qədər bütün haqqı, hüququnu vermiş ölkələrə qarşı törədilən qətliamlara nə ad verirsiniz? Osmanlı dövlətinin mövcud olduğu dövrdə olan prosesləri “soyqırımı” adlandırırsınızsa, o zaman gerçəkdən törədilən faciələrə nə deyəcəksiniz? Yəni “soyqırımı” demək üçün tarixdən xəbərdar olmaq lazımdır. Osmanlıda elə düzənləmələr var idi ki, həmin proseslər zamanı insan həqiqətən o qədər böyük savaşın içərisindəykən belə düzənləməyi reallaşdıra bilən dövləti hörmətlə salamlamaq istəyir”.\nEfkan Ala çıxışında o dövrdə tarixi sənədlərdən də sitat gətirib. Onun sözlərinə görə, həmin sənəddə ermənilərin köçürülməsi necə həyata keçiriləcək, prosesdən hansı komitələr məsuliyyət daşıyır və s. arxivlərdə bu haqda yazılıb: “Biz sözdə qondarma deyirik, amma azərbaycanlı qardaşlarımızın təbirincə demək daha yaxşıdır. Uydurma, qondarma erməni soyqırımı iddiaları deyirlər. Sözdə demək əvəzinə, uydurma demək daha yerində işlənir. Bunların heç bir təməli, tutarlı tərəfi yoxdur. Elə bir vəziyyətdir ki, Osmanlıda bu qruplaşmaların üsyan etmədiyi, qətliam törətmədiyi və erməni vətəndaşlarının hansısa olumsuz fəaliyyətdə olmadığı yerlərdə, başda İstanbul olmaqla bölgələrdə heç problem olmayıb. Ona görə də, əsla yox etmədən söhbət gedə bilməz. Paytaxt İstanbuldan köçürmə yoxdur, çünki orda problem olmayıb. Düşünə bilirsizmi? Problemin olduğu yerlərdə onu həll etmək üçün toplumlar ayrılırdı. Və orda üsyan edənləri yenə ölkənin torpağına köçürürdülər. Və apararkən də tədbirli olmaq üçün xüsusi qanun olub, təlimatlar yazılıb. Bəs mənzərə ortadaykən, bu məsələlər niyə gündəmə gətirilir? Çünki bu gücün Türkiyə və Azərbaycanın bu bölgədə qlobal aktor halına gəlməsi, regional güc olması, beynəlxalq münasibətlərdə xüsusi rol oynamaları bir çox müstəvilərdə yenidən nəzərdən keçirilməsinə səbəb olur. Çünki yeni bir düzənin reallıqları ortaya çıxır. Ona görə də belə məsələlər dilə gətirilərək qarşımızı kəsməyə çalışırlar. Bir də olduğumuz bölgənin tarixdəki vəziyyətinə baxsaq görərik ki, doğurdan da dünya burdan idarə olunub, ya da əgər bura zəifləyibsə dünya hər zaman bu bölgəni idarə etmək istəyib. O baxımdan bizim iş birliyi etmək və bu dəyərləri üstün tutaraq yolumuza davam etməkdən başqa çıxış yolumuz yoxdur. Və doğru olan da budur. Biz həm öz problemlərimizi həll edərik, həm də başqa problemləri çözərkən başqa problemlər yaratmarıq. Biz həlləri çoxaltmaq siyasəti yeridirik. Biz problemləri çoxaltmaq və ondan yararlanmaq siyasəti yeritmirik. Azərbaycanla Türkiyə hansı mövzuda iş birliyi edibsə, bütün bölgəyə faydası olacaq məqamlar ortaya çıxarıblar. Amma 1990-cı illərdən bəri dünyadakı dəyişikliklər, həm “ərəb baharı”ndan sonra ortaya çıxan nüanslar, həm də bölgədə formalaşan yeni düzən, 2008–ci il dünya böhranı, koronavirus pandemiyası, Çin və ABŞ arasındakı silahsız müharibə, Böyük Britaniyanın Avropa İttifaqından çıxması – bütün bunlar diqqətə alındığında regional barış şəraiti xoş niyyət ərz edir. Bunu görürük. Yəni yenidən sülh içərisində dünya inşa etmək üçün öncə regional problemlərin həll olunması və bölgələrdə sülh və hüzurun təsis edilməsi lazımdır. Burda da ən önəmli bölgələr və sülhə, təhlükəsizliyə töhfə verə biləcək olan ən önəmli iki aktor Türkiyə və Azərbaycandır. Onlar yaxşılığı çoxaldır, haqsızlığı aradan qaldırır. ABŞ Prezidenti Baydenin açıqlaması da bu bölgədə təhlükəsizliyə zidd kimi qiymətləndirilir. Ona görə problemin yaşanmaması üçün daha çox çalışmalı, mübarizə və səbir göstərməliyik. Bu açıqlamanı rədd edirik. Heç bir hüquqi tərəfi yoxdur bu açıqlamanın. Bunu hüquqşünaslar daha yaxşı bilir. Şərdir, böhtandır və qəbuledilməz açıqlamadır. Biz bildiyimiz həqiqətləri yenə deyəcəyik. Heç kim həqiqətin səsindən daha çox danışa bilməz. Həqiqət arxivimizdədir. İstəyən gəlib baxa bilər, araşdıra bilər. Bizim kimsədən qorxumuz yoxdur, kimsəyə verəcək hesabımız yoxdur. Hər kəsin arzu etdiyi şey həqiqətin bilinməsidir. Siyasət də buna görə qurulur. Bunun xaricində başqa siyasət ola bilməz”.\nÇıxış edən Milli Məclisin deputatı, Bakı Dövlət Universitetinin professoru, YAP İdarə Heyətinin üzvü Anar İsgəndərov bildirib ki, Ümummilli lider Heydər Əliyevin anadan olmasının 98-ci il dönümünə həsr olunmuş bu konfrans sözün həqiqi mənasında Azərbaycan və Türkiyə tarixinin şərəfli dövrünə təsadüf edir: “Bu qardaşlığın analoqu olmayan tərifini Heydər Əliyev dahiyanə şəkildə vermişdir: Bir millət, iki dövlət! Nə üçün Türkiyə Cümhuriyyəti Azərbaycanın, Azərbaycan Türkiyənin yanındadır? İcazənizlə, bu dostluğun və qardaşlığın tarixinə bir yerdə nəzər salaq. Anadolu Türkləri ilə Azərbaycan Türklərini bir-birinə dost, qardaş edən minilliklərlə ölçülən ortaq tariximiz və mədəniyyətimiz mövcuddur. Osmanlı dövlətinə böyük şöhrət gətirən, Türk-müsəlman tarixinə Fateh kimi daxil olan II Mehmetin müəllimi Azərbaycan türkü Ağ Şəmsəddin olmuşdur. Osmanlı imperiyası zaman-zaman üç qitədə torpaq sahibi oldu, imperiyaya daxil olan xalqların dili, dini ayrı olsa da, onlara tətbiq olunan qanunlarda fərq qoyulmadı. Bax, əsl ədalət budur.\n1914-cü ildə I Dünya müharibəsi başladı. Müharibəyə daxil olan hər bir dövlətin öz maraqları var idi. Çar Rusiyası Osmanlıya qalib gələcəyi təqdirdə vaxtı ilə I Pyotr tərəfindən irəli sürülən vəsiyyətinə nail olmaq istəyirdi. I Pyotr vəsiyyətində deyirdi: Rusiya o zaman xoşbəxt dövlət ola bilər ki, İstanbul onun paytaxtı, Bosfor və Dardanel isə boğazları olsun. Qərb dövlətləri Osmanlı imperiyasını parçalamaqla üç dövlətə bölməyi planlaşdırmışdılar. Azərbaycan xalqı çar Rusiyasının təbəəsi hesab olunsa da din və dil qardaşı Osmanlını müdafiə etdi. Qərb dövlətlərinə qarşı aylarla davam edən və yüz minlərlə şəhid verən Çanaqqala savaşında minlərlə azərbaycanlı könüllü olaraq Osmanlı tərəfindən vuruşdu və şəhid oldu. Çar Rusiyası və Qərb dövlətlərinin hərtərəfli yardımına baxmayaraq, erməni hərbi birləşmələri Osmanlı ərazisində erməni dövləti yaratmaq xülyasını reallaşdıra bilmədilər. İşğal edilən Osmanlı ərazisində yüz minlərlə günahsız türkün həyatına son qoydular, əmlaklarını müsadirə etdilər, evlərini yandırdılar. Bu gün də Şərqi Anadoluda I Dünya müharibəsindən qalan yüzlərlə toplum məzarlıqlar mövcuddur. Bu məzarlıqların günahkarları və yerli əhalini soyqırımına məruz qoyan Qərb dövlətləri, çar Rusiyası və erməni–daşnak qüvvələri olmuşdur. I Dünya müharibəsinin ortalarına yaxın Osmanlı dövləti özünü müdafiə üçün müəyyən qədər güc toplaya bildi. Çar Rusiyası və erməni silahlı birləşmələrinin ölkədən qovulmasına nail oldu. Osmanlı ərazisində dövlət yarada bilməyən erməni silahlı birləşmələri 1918-1920-ci illərdə şimalı Azərbaycan, cənubi Azərbaycan və qərbi Azərbaycanda yerli və əliyalın azərbaycanlılara qarşı soyqırımına başladılar. Bu danılmaz tarixdir. Ermənilərin azərbaycanlı əhaliyə qarşı soyqırımı ilə bağlı 1918-1920-ci illərdə fəaliyyət göstərən Fövqəladə Təhqiqat Komissiyası tərəfindən 36 cild sənədlər külliyyatı hazırlanmışdır. Çox təəssüflər olsun ki, Qərbin siyası dairələri kimi, tarixçiləri də bu sənədə istinad etmək əvəzinə, heç bir tarixi əsası olmayan uydurma “erməni soyqırımı”nın tanınmasına cəhd edirlər. Tarixi ədalətsizlik budur. Hər bir qaranlıq gecənin işıqlı bir səhəri olur. Tarixə 1918-ci ilin mart soyqırımı kimi daxil olan qanlı hadisələrdən sonra Azərbaycanın milli demokratik ziyalıları soyuq Şimaldan ümidlərini üzdülər, nəzərlərini Osmanlıya dikdilər və 1918-ci ilin mayın 28-də özgə torpaqda, özgə paytaxtda Azərbaycan Xalq Cümhuriyyətini elan etdilər.\nAnar İsgəndərov qeyd edib ki, müsəlman Şərqində ilk Cümhuriyyətin elan olunması Azərbaycan xalqına nəsib oldu: “Amma elan olunan hökumətin ordusu yox idi. Əgər o illərdə Osmanlı ordusu dost və qardaş Azərbaycanın köməyinə gəlməsəydi, Cümhuriyyətin ömrü nə qədər ola bilərdi? O dövrün sənədlərində yazıldığı kimi, Allah-Təala öz mələklərini Osmanlı əsgərlərinin simasında müstəqilliyini yenicə elan edən Azərbaycanın köməyinə göndərdi. Halbuki, həmin dövrdə Osmanlı dövləti özünün ən çətin günlərini yaşayırdı. Azərbaycanı ilk tanıyan və Qafqaz İslam Ordusunu köməyə göndərən Osmanlı dövləti oldu. Bu orduya 29 yaşlı Nuru Paşa rəhbərlik edirdi. Qafqaz İslam Ordusu Gəncədən Bakıya qədər şərəfli bir istiqlal yolu keçdi. Azərbaycanı işğalçı qüvvələrin caynağından azad etdi, bu mücadilədə 1330 nəfər şəhid verdi. Nəhayət, 1918-ci ilin sentyabrın 15-də Bakını düşmən qüvvələrindən azad etdi və həmin gündən Bakı şəhəri Azərbaycanın paytaxtına çevrildi. 1918-ci il dekabrın 7-də Azərbaycan parlamentinin açılışı oldu. Parlamentin ilk qərarlarından biri Azərbaycanın istiqlalı üçün şəhid olan Osmanlı əsgər və zabitlərinin şərəfinə Bakının ən əzəmətli yerində möhtəşəm bir abidənin qoyulması ilə bağlı oldu. Çox təəssüflər olsun ki, 1920-ci ilin bolşevik işğalı bu qərarın həyata keçirilməsini 70 ildən çox ləngitdi. Ümummilli lider Heydər Əliyev yenidən hakimiyyətə gələndən sonra Şəhidlər Xiyabanında bu abidənin təntənəli açılışı oldu. Bu gün Şəhidlər Xiyabanına ziyarətə gələn hər bir azərbaycanlı, Azərbaycanın istiqlalı üçün şəhid olan Osmanlı əsgərlərini ziyarət edir və onlara rəhmət diləyir”.\nTarixçi-alimin sözlərinə görə, 1918-1920-ci illərdə Azərbaycanın Naxçıvan bölgəsi erməni təcavüzünə məruz qalarkən ona qardaş əlini uzadan Türkiyə tərəfi oldu. Sovet Rusiyasının və Ermənistanın bütün təzyiqlərinə baxmayaraq, Türkiyənin bilavasitə iştirak etdiyi və diktə etdiyi Moskva və Qars müqavilələri imzalandı, Naxçıvan Azərbaycanın tərkibində qaldı. Əgər Türkiyənin bu inadı olmasaydı, Naxçıvanın taleyi şübhə altına düşürdü. Mustafa Kamal Atatürk Naxçıvanı “Türk Qapısı”, Kazım Karabəkir Paşa isə “Şərq Qapısı” adlandırdı. 1920-ci il bolşevik işğalından canını qurtaran yüzlərlə azərbaycanlı qardaş Türkiyəyə pənah apardılar, Türkiyə onlara qucaq açdı. 1990-cı il yanvarın 19-dan 20-ə keçən gecə Sovet ordusu Bakını işğal etdi. Yüzlərlə şəhidimiz oldu. Bu hadisəyə beynəlxalq aləmdə öz kəskin etirazını bildirən yalnız Türkiyə Cümhuriyyəti oldu.\n1991-ci ilin sonlarına yaxın SSRİ adlanan nəhəng imperiya süqut etdi, Azərbaycan yenidən öz dövlət müstəqilliyini bərpa etdi. Azərbaycanın müstəqilliyini tanıyan ilk dövlət Türkiyə Cümhuriyyəti oldu. Ermənilər havadarlarından böyük dəstək almaqla Azərbaycan torpaqlarının işğalına başladılar, Naxçıvan ağır blokada həyatını yaşamağa məcbur edildi. Həmin illərdə Naxçıvana Ümummilli lider Heydər Əliyev rəhbərlik edirdi. Sonralar Heydər Əliyev dönə-dönə xatırlayırdı ki, əgər Türkiyə Cümhuriyyətinin bizə hərtərəfli yardımı olmasaydı, Naxçıvanın blokadasını ləğv etmək və onu qoruyub saxlamaq çox çətin olardı. Xüsusilə, Türkiyə və Naxçıvan arasında Araz çayı üzərində “Ümid” körpüsünün inşa olunması Naxçıvana həyat və güc verdi.\nÖlkə daxilində siyasi böhran və xarici təcavüzün nəticəsi olaraq Azərbaycan torpaqlarının 20%-i erməni qəsbkarları tərəfindən işğal olundu, bir milyondan artıq vətəndaşımız qaçqın və köçkün həyatını yaşamağa məhkum edildi. Ermənistanın bu təcavüzkar siyasətinə etiraz olaraq Türkiyə tərəfi Ermənistanla sərhədlərini bağladı. Sərhədlər bu gün də bağlıdır.\n2001-ci ilin avqustunda Azərbaycan Xəzər dənizində kəşfiyyat işləri apararkən qonşu dövlətin təzyiqinə məruz qaldı. Narahat və həyəcanlı Bakının səmasında Türkiyənin qırıcı şahinləri göründü. Türkiyə bir daha dünyaya bəyan etdi ki, o, Azərbaycanın yanındadır. 2003-cü ilin aprelində Ümummilli liderimiz Heydər Əliyev bu gün adını daşıdığı Heydər Əliyev sarayında Azərbaycan kursantlarına müraciətində deyirdi: Vətəni azad etmək sizin borcunuzdur. Bu borcu yerinə yetirmək üçün qardaş Türkiyə həmişə bizim yanımızda olacaqdır. Heydər Əliyevin bu dahiyanə sözləri 19 il sonra öz nəticəsini verdi.\nYAP İdarə Heyətinin üzvü qeyd edib ki, 30 ilə yaxın idi ki, Azərbaycan işğal altında olan torpaqlarımızı sülh yolu ilə azad etmək üçün nüfuzlu beynəlxalq təşkilatların vasitəçiliyi ilə Ermənistanla danışıqlar aparırdı: “İşğal altında olan torpaqların azad edilməsi ilə bağlı BMT Təhlükəsizlik Şurasının 4 qətnaməsinin olmasına baxmayaraq, bu işə cavabdeh olan dövlətlər işğal edənlə işğal olunan arasında fərq qoymadılar. Dünyanın aparıcı dövlətləri və nüfuzlu təşkilatları Azərbaycanın haqq işinə biganə qaldılar. Yalnız qardaş Türkiyə və onun dövlət başçısı Rəcəb Tayyib Ərdoğan Azərbaycanın haqq işini dünyanın bütün nüfuzlu təşkilatlarında müdafiə edir, işğalçı Ermənistan dövlətini və onun havadarlarını ittiham edirdi. 2020-ci il sentyabrın sonlarında ermənilərin növbəti hücumunu dəf etmək üçün Azərbaycan ordusu əks hücuma keçdi. 44 günlük Vətən müharibəsində Türkiyə Azərbaycanın yanında oldu və Azərbaycanın haqq işinə hər cür dəstək verdi. Düşmən işğalından azad edilən şəhər və kəndlərimizdə Azərbaycanın üçrəngli bayrağı ilə yanaşı, Türkiyə Cümhuriyyətinin bayrağı dalğalanır. Müharibədən sonra Azərbaycanın ən ucqar kəndində belə iki qardaş dövlətin bayrağı qürurla dalğalanır. Tarixdə bir-birinə qardaş münasibətdə olan dövlətlər mövcud olub. Amma Azərbaycan və Türkiyə qədər bir-birinə dost və qardaş olub, həyatın bütün sahələrində bir-birini bu qədər müdafiə edən dövlətlər olmayıb. İşğaldan azad olunan torpaqlarımızda bərpa və quruculuq işləri uğurla gedir. Türkiyə dövləti və onun nüfuzlu şirkətləri də bu işdə yanımızdadır.\nHəmişə sual olunur: 1915-ci il aprelin 24-də Osmanlı ərazisində nə baş verib? Tam əminliklə demək istəyirəm ki, bu gün Türkiyəyə qarşı səlib müharibəsinə qalxan Qərb dövlətləri öz adları kimi dəqiq bilirlər ki, 24 apreldə nə ermənilərə qarşı soyqırımı haqqında qərar olub, nə də Osmanlı ərazisində ermənilər soyqırımına məruz qalıblar. Çünki uydurma iddiaya dəstək olan bu dövlətlərin arxivlərində Osmanlının daxili işlər naziri Tələt Paşanın imzaladığı sənəd vardır. Amma bu sənəd bu dövlətlərə sərf eləmir. Onlara Arom Andonyan kimi saxtakar birisinin saxta sənədləri lazımdır. Bu necə şifrəli sənəddir ki, sənəd Osmanlı dövləti üçün qanun olan Allahın adı ilə başlamır. Bu necə sənəddir ki, imzalanma tarixi müsəlman tarixi ilə yox, rum tarixi ilə qeyd olunub. Bu sənədə istinad edənlər özləri də gördülər ki, bu saxta sənəd onları hörmətdən salır. 1920-ci ildə ABŞ bu məsələ ilə bağlı Harbord komissiyasını yaratdı. 6 aydan sonra komissiya elan etdi ki, Şərqi Anadoluda soyqırımına məruz qalanlar ermənilər yox, türklər olmuşlar. 1983-cu ildə ABŞ prezidenti Ronald Reyqanın yaratdığı komissiya da bu nəticəyə gəlmişdir. Deməli, ABŞ-a tarixi həqiqət yox, siyasi maraqlara xidmət edən nəticə lazımdır. 2014-cü ildə Çexiyanın paytaxtı Praqada Ermənistanın prezidenti növbəti dəfə Türkiyəni 1915-ci il uydurma soyqırımında ittiham edəndə Azərbaycanın dövlət başçısı İlham Əliyev: “Türkiyə burada yoxdur, amma mən varam, cavabını mən verəcəyəm”-deyə, bildirmişdir.\nMillət vəkili qeyd edib ki, hazırda Türkiyə Cümhuriyyəti dünyanın nüfuzlu dövlətlərindən birinə çevrilmişdir: “Bu gün Türkiyə Cümhuriyyəti müstəqil siyasəti ilə diqqəti cəlb edir, kiminsə diktəsini qəbul etmir. 2001-ci ildə yaradılmış və Türkiyə iqtidarına rəhbərlik edən “Ədalət və İnkişaf Partiyası” bu dövləti dünyanın aparıcı və nüfuzlu dövlətlərindən birinə çevirmişdir. Bu siyasət bəzi nüfuzlu dövlətləri narahat edir, hətta 2015-ci ilin iyunun 15-də dövlət çevrilişinə cəhd göstərməkdən də çəkinmədilər. Amma 82 milyon Türk xalqı Türkiyəni öz canları bahasına qorudular, yüzlərlə şəhid verdilər. Həmin ağrılı günlərdə Türkiyənin haqq səsinə səs verən Azərbaycan oldu. Türkiyə Cümhuriyyətinin bölgədə gündən-günə artan nüfuzunu həzm edə bilməyən dövlətlər onu uydurma soyqırımla imtahana çəkmək istəyirlər. Əgər dünyaya 24 aprellə bağlı əsil həqiqət lazım olsaydı, onu parlament kürsülərində yox, arxivlərdə axtarmış olardılar, problemlə bağlı son sözü tarixi sənədlər əsasında tarixçilər söyləmiş olardılar. Yoxsa tarixi həqiqət siyasi maraqlara qurban verilməzdi. Türkiyə-Azərbaycan qardaşlığı türk dünyasının birliyinə xidmət edən böyük hadisədir. 2018-ci ilin sentyabrın 15-də Bakıda Milli Ordunun yaradılmasının 100 illiyinə həsr olunmuş hərbi paradda dövlət başçıları İlham Əliyev və Rəcəb Tayyib Ərdoğan, o cümlədən hər iki ölkənin hərbi qüvvələri iştirak edirdi. 2020-ci ilin dekabrın 10-da Bakıda Azadlıq meydanında Zəfər paradı iki qardaş dövlətin dostluğuna əyani nümunəsidir. Dövlət başçıları İlham Əliyev və Rəcəb Tayyib Ərdoğan Qələbə münasibəti ilə Azərbaycan xalqını təbrik etdilər. Şübhəsiz, XXI əsr Türk əsridir”.\nVideokonfransda Ədalət və İnkişaf Partiyası Sədrinin birinci müavini Numan Kurtulmuş yekun sözü ilə çıxış edərək faydalı fikir mübadiləsi aparıldığını qeyd edib: “Bu konfrans Türkiyə və Azərbaycanın bundan sonrakı dövrdə atacağı addımlara, həyata keçiriləcək siyasətə yön verir. Konfransdakı müzakirələrin üç mühüm nəticəsi var. Birincisi, biz bu bölgədə sülh, dostluq, qardaşlıq, ölkələrin və fərqli xalqların əməkdaşlığının gücləndirilməsini istəyirik. Ən əsası yaşadığımız regionun, tarixçilərin “bərəkətli hilal” adlandırdıqları coğrafiyada əməkdaşlığı, inkişafı arzulayırıq. Bunun üçün səmimi olaraq hər kəslə əməkdaşlıq etməyə hazır olduğumuz bir daha ifadə edildi. İkincisi, hər məsələdə anlaşmaq mümkün olmaya bilər. Eyni zamanda bir çox problemlə üz-üzəyik. Beynəlxalq miqrasiya, qlobal istiləşmə, silahlanma, ətraf mühitin çirkləndirilməsi, kimsəsiz uşaqlar, silahlandırılan azyaşlılar kimi çox geniş problemlərlə üz-üzəyik. Bütün bunları həm regional, həm beynəlxalq miqyasda həll edəcək iradəyə sahib olduğumuzu konfransdakı müzakirələr göstərdi. Bunun üçün hamı ilə qarşılıqlı müzakirəyə açıq olduğumuzu, bütün millətlərlə bərabərhüquqlu şəkildə həm regional, həm beynəlxalq problemlərimizi müzakirə edə biləcəyimizi ifadə edirik. Üçüncüsü, bizim bir sıra qırmızı xətlərimiz var. Bunlar ölkələrin suverenlik haqlarıdır. Heç bir gücün, ölkənin, nə qədər qüdrətli olursa-olsun, özünü bu şəkildə hiss edərsə-etsin, hər hansı bir ölkənin suverenlik hüquqlarını yox etmək haqqı yoxdur. Ona görə istər işğal, istər ölkələrin daxili işlərinə qarışmaq, istər bəzi ölkələrin sərhəd pozuntuları etməsi, istərsə də ölkələrin daxili sabitliyini pozmaq üçün terror təşkilatlarının vasitə olaraq istifadə edilməsi bizim qəbul etməyəcəyimiz qırmızı xətlərdir. Bütün xalqlar bərabər hüquqlara sahibdir. Problemlərimizi müzakirə ilə həll edərik. Amma heç kimin başqasının haqqını pozmasına, suverenliyini yox etməsinə, daxili işlərinə qarışmasına əsla izn vermərik. Bu üç prinsip çərçivəsində fəaliyyətimizi davam etdirməliyik. Azərbaycan və Türkiyə bu üç prinsip çərçivəsində yan-yana hərəkət etdiyi müddətdə, gücümüzü daha da artıraraq və ətrafımızdakı dostlarımızı çoxaldaraq bu bölgəyə ədaləti, sülhü gətirəcəyik. Yaşasın Türkiyə-Azərbaycan qardaşlığı!”\nÇıxışının sonunda YAP Mərkəzi Aparatının rəhbəri konfrans iştirakçılarına qarşıdan gələn müqəddəs Ramazan bayramı münasibəti ilə təbriklərini çatdırıb, Azərbaycan və Türkiyə xalqlarına, bütün müsəlman qardaşlarımıza sülh, əmin-amanlıq və rifah arzu edib.\nGürcüstanın Baş nazirinin Azərbaycana səfəri başa çatdı - FOTO\n5 May 22:06\n5 May 21:16\nSahibə Qafarova Gürcüstanın Baş naziri ilə görüşdü - FOTO\n5 May 21:12\nƏli Əsədov İrakli Qaribaşvili ilə görüşdü - FOTO\n5 May 20:36\nAzərbaycan Prezidenti Gürcüstana səfər dəvətimi qəbul edib - İrakli Qaribaşvili\n5 May 19:24\nOmbudsman Azərbaycanlılara qarşı nifrət cinayətləri və nifrət nitqinə dair HESABAT HAZIRLADI\nGürcüstanın Baş naziri Fəxri xiyabanı və Şəhidlər xiyabanını ziyarət etdi - FOTO (YENİLƏNDİ)\n5 May 17:56\nSərhədindəki atışmalarda qırğız tərəfdən ölənlərin sayı 55 nəfərə çatdı\n5 May 18:31


Gürcüstanın ÜDM artımı 2021-ci ilin yanvar-iyul aylarında 12%-i keçib | marja.az\nGürcüstanın ÜDM artımı 2021-ci ilin yanvar-iyul aylarında 12%-i keçib\n2021-ci ilin yanvar-iyul aylarında Gürcüstanın real ümumi daxili məhsulu (ÜDM) 12.2% artıb. Ötən ilin 7 ayında ölkənin ÜDM-i 5.8% azalmışdı.\nMarja xəbər verir ki, bu barədə Gürcüstan Milli Statistika Xidmətinin çərşənbə axşamı yaydığı məlumatlar deyilir.\nTəkcə bu ilin iyul ayında ölkə iqtisadiyyatı 9,9% artıb. 2020-ci illə müqayisədə bu ilin iyul ayında iqtisadiyyatın maliyyə və sığorta, emal sənayesi, otel və restoran sektorları, nəqliyyat və ticarət kimi sahələrində artım müşahidə edilib.\nGürcüstanın 2021-ci ilin yanvar-iyul aylarında xarici ticarət dövriyyəsi 7,4 milyard dollardan çox olub ki, bu da 2020-ci ilin eyni dövrü ilə müqayisədə 21,7% çoxdur.\nYeddi ay ərzində mal ixracının ümumi həcmi 2,2 milyard dollardan çox olub ki, bu da ötən illə müqayisədə 27,8% çoxdur, idxal isə 5,2 milyard dollardan çoxdur ki, bu da 2020 -ci ilin eyni məlumatları ilə müqayisədə 19,3% çoxdur.\nGürcüstan hakimiyyəti dəfələrlə bu il ÜDM -in koronavirus pandemiyası və buna görə tətbiq edilən məhdudiyyətlər səbəbilə 2020-ci ildəki iqtisadi çöküşdən sonra artacağını bildirmişdir.\nGürcüstanda koronavirusa ilk yoluxma hadisəsi 26 fevral 2020 -ci ildə aşkar edilib. Bundan sonra respublikada bir neçə dəfə məhdudiyyətlər tətbiq olunub və martın 21 -dən mayın 22 -dək fövqəladə vəziyyət rejimi qüvvədə idi. Ötən il ölkə iqtisadiyyatı 6,1% azalıb. Bu ilin fevral ayının 1 -dən etibarən ölkə tədricən məhdudiyyətləri götürməyə başlayıb. Bu ilin iyul ayında parlament 2021 -ci il üçün yenilənmiş büdcə layihəsini təsdiqləyib, burada iqtisadi artım proqnozu 3,4% -dən 7,7% -ə qaldırılıb.


Bağ divanları - Bağ mebeli - Bağ mebeli - 2021\nOnları seçərək açıq məkanınıza qonaq otağına zəriflik və rahatlıq verə bilərsiniz. Bundan əlavə, sonuncularla müqayisədə, istirahət anlarınızda günəş tərəfindən lol olmaq və ya gözəl bir gazebo altında kölgənin təravətini dadmaq üstünlükləri olacaqdır. Bağçanızda xüsusi bir hovuz sahibi olmaq üçün şanslısınızsa, üzgüçülük və təravətləndirici duşdan sonra yumşaq divanda dincəlməkdən yaxşı nə ola bilər. Bir sözlə, bağ divanı təbiətdən zövq almaq istəyənlər üçün ideal bir həll variantıdır, eyni zamanda evdə tapdıqları rahatlıqdan imtina etmək istəmirlər. Tamamilə yaşamaq üçün onu masalar, ottomanlar və stullar ilə birləşdirməyi seçə bilərsiniz, buna görə qonaqları gün batımı mənzərələri olan aperitiv üçün dəvət edə bilərsiniz və ya ilk günəş tərəfindən öpülmüş səhər yeməyinizə dəvət edə bilərsiniz.\nBahçeli bir divan almağı seçənlər geniş imkanlara malikdirlər. Ən minimal modeldən dizayna və materialların keyfiyyətinə görə qapalı divanla rəqabət aparan birinə qədər. Qurulmuş dəmir divanlar atmosfer agentlərinə qarşı müqavimətlərinə görə (uzun müddət paslanma riski altında olsalar da) və çox dekorativ xarakter daşıyırlar. Əslində zəruri və zərif, lakin eyni zamanda zərif olan daimi bir mebel axtaranlar üçün göstərilir. Və çox küləkli ərazilərdə yaşayanlar üçün tamamilə tövsiyə olunur. İş sənətkarlığının uyğunsuzluğu sayəsində saysız-hesabsız modellər tapmaq, yumşaq və rəngli yastıqlarla fərdiləşdirmək mümkündür.\nBazarda böyük bir müvəffəqiyyət qazanan başqa bir növ, parça dəyişkənliyi üçün çox yönlü və soyuq mövsümlərdə asanlıqla qapalı yerlərə köçən hörülmüş divanlardır. Xüsusilə yaxşı bir sintetik material olan Polyrattan ilə variantdır ki, onun gücü, keçirilməzliyi, UB şüalarına və hava hadisələrinə müqaviməti, toksiklik, təmizlik asanlığı və 100% təkrar emal qabiliyyəti. Bu divanlar neytral rəng çalarları ilə xarakterizə olunur, tez-tez boz və qəhvəyi rəngli çalarlarda azalır və Provencal bağlarını təchiz etmək üçün çox yaxşı borc verirlər.\nXarici mebellərdə geniş istifadə olunan digər bir material, kəndin təbii mühitinə mükəmməl uyğunlaşan, eyni zamanda ölkə atmosferini şəhərdə bir az gətirməsini istəyənlər üçün də uyğundur. Açıq və tünd qəhvəyi, ağ və qara arasında seçim edə bilərsiniz; iki nəfərlik divan və üç və ya dörd nəfərlik oturacaq arasında. Asanlıqla daşınar və yuyula bilən mebelə ehtiyacınız varsa, ən müxtəlif rənglərdə və modellərdə tapa biləcəyiniz plastik içərisində olanlar var. Bunlar, məsələn, bağları üzgüçülük hovuzları ilə bəzəmək üçün mükəmməldir.\nOrijinal bir əlaqə üçün\nƏn zərif zövqləri təmin etmək üçün, şüalardan qoruyan, gazebos və şemsiyeler əvəz edən romantik beşik divanları var. Digər hörmə modellərində də ola biləcək pərdələr. Xəyalpərəstlər üçün başqa bir "gem", bir kruet kimi bağlanan bir pərdə ilə örtülmüş yüksək işlənmiş dəmir quruluşu ilə səciyyələnir. Alternativ olaraq, artıq xüsusi örtüklərlə sahib olduğunuz taxta və ya toxunmuş dəmir divanı bəzəyə bilərsiniz. Pərdələri xatırladan zərif ağ rənglər: toy və digər açıq mərasimlər zamanı bağları bəzəmək üçün idealdır. Divanlarınızı fərdiləşdirmək və daim dəyişmək təəssüratını yaratmaq üçün başqa bir yol, mövsümdən mövsümə qədər hər dəfə fərqli rəng və naxışlardan istifadə etməkdir. Və ya əylənə biləcəyiniz bir çox parçadan ibarət olan, həmişə fərqli formalar yaradan və onları açıq oturacaqda günorta çörək üçün tək oturacaqlara və ya rahat çarpayılara çevirərək modul seçim edin.\nBağ divanları: təmir\nBağ mebeli böyük qayğıya ehtiyac duyur, bəlkə də açıq mebellərdən daha çox, çünki onlar günəşə və rütubətə məruz qalırlar və buna görə ziyan görməyə daha çox meyllidirlər. Kirlərin yığılmaması üçün onları mütəmadi olaraq təmizləmək yaxşıdır. Bu, tercihen yumşaq kıllar və yumşaq bir sabun olan bir fırça istifadə edin. Parça divanlar ilə xüsusi diqqət yetirilməlidir, çünki tüklər toxunmuş liflər arasında sürüşə bilər. Dövri olaraq (lakin xüsusilə yazın sonunda və erkən yazda) bir nasosun suyundan istifadə edərək kabineti və yastıqları tamamilə yuyub sonra günəşdə qurudun. Onları istifadə etmədiyiniz zaman, xüsusilə əlverişsiz hava şəraiti halında bağ mebelini qorumaq üçün hazırlanmış plastik örtüklərlə divanlarınızı örtə bilərsiniz. Bundan əlavə, bağçada dəmir dəmir divanlar varsa, qış gəlməmişdən əvvəl onlara passız divanlar tətbiq edin və zədələnmiş olsanız, yazın əvvəlində əməliyyatı təkrarlayın. Bunun əvəzinə plastik divanlar üçün mebeli barel ilə islatmaq və yuyucu və ağartıcı ilə su qarışığı istifadə etmək kifayətdir ki, torpağın hər hansı bir qəlibini və qalıqlarını çıxarsın. Bir neçə tövsiyə və "göy altında oturma otağınız" yeni və dostlarınızı və qohumlarınızı qarşılamağa hazır olacaqdır.\nBir sözlə, bağça divanları boş bir bağın və ya evin ətrafındakı kiçik bir ərazini evinizin başqa bir yaşayış sahəsinə çevirmək üçün əla bir fikirdir, burada boş vaxtınızı təbiətin gözəlliyindən və sağlam təsirindən həzz ala bilərsiniz. açıq hava.\nVideo: Bu Dere Baştan Başa Ayvalı Bağ Kürdi ve Divan Meşki (Yanvar 2021).\nBağ bitkilərini tanıya bilərsinizmi?\nSarı rəngli tsikllər\nCopyright 2021 \_ Bağbanlar üçün bağçılıq haqqında \_ Bağ divanları


12-08-2020 19:12 / Bu xəbər 972 dəfə oxundu\nEkspert: "Bu banklarda əmanətçilərin başqa problemləri də var”...\nPlenumun müzakirəsinə Nazirlər Kabinetinin "Əmanətlərin sığortalanması haqqında” qanunun 2.1.2.6-cı maddəsinin "Banklar haqqında” qanunun 47-ci və 48-ci maddələri baxımından şərh edilməsinə dair sorğusu çıxarılıb. Məhkəmədən verilən məlumata görə, Plenum iş üzrə hakim K.Şəfiyevin məruzəsini, maraqlı subyektlərin nümayəndələri - Mərkəzi Bankın sədri E.Rüstəmovun, Əmanətlərin Sığortalanması Fondunun icraçı direktoru T.Piriyevin, Milli Məclis Aparatının İqtisadi və sosial qanunvericilik şöbəsinin müdiri M.Bazıqovun və mütəxəssis - Azərbaycan Banklar Assosiasiyasının prezidenti Z.Nuriyevin yazılı mülahizələrini, işin materiallarını araşdırıb müzakirə edərək qərar qəbul edib.\nQərarda qeyd olunur ki, Azərbaycan Respublikası Konstitusiyasının 12-ci maddəsini nəzərə alaraq, "Əmanətlərin sığortalanması haqqında” qanunun 2.1.2.6-cı maddəsinə, "Banklar haqqında” qanunun 47-ci və 48-ci maddələrinə əsasən təshih tədbirinin tətbiqindən sonra qəbul edilmiş, həcmi artırılmış və şərtləri dəyişdirilmiş əmanətlər qorunan əmanətlər hesab edilir. Mülki Məcəllənin 944.1-ci maddəsinə uyğun olaraq, bank əmanəti müqaviləsi əmanətçinin əmanəti banka verdiyi andan bağlanmış sayılır və ilkin (əsas) müqavilə kimi qəbul olunmalıdır. Əmanət müqavilələrinin miqrasiya olunduğu tarix əmanət müqaviləsinin bağlanma vaxtı hesab edilə bilməz.\nQərarı "Yeni Müsavat”a şərh edən hüquqşünas, bank sahəsi üzrə mütəxəssis Əkrəm Həsənovun sözlərinə görə, Konstitusiya Məhkəməsi qanuna şərh vermədən adi məhkəmə kimi konkret mübahisəyə baxıb: "Konstitusiya Məhkəməsi aprel-mayda bağlanmış bankların qorunan əmanətləri üzrə qərar qəbul edib. Düzdür, qərarda nədənsə yazılıb ki, guya bu bankların hamısı 30 apreldə məhkəmə tərəfindən müflis elan olunub. Halbuki əslində, həmin tarixdə yalnız 2 bank müflis elan olunub. Digər 2 bank isə mayda müflis elan olunub. Amma necə deyərlər, bu, texniki səhvdir, olan şeydir”\nQərarın mahiyyəti nədən ibarətdir? Ə.Həsənov deyir, qərar iki hissədən ibarətdir: "Məlum olduğu kimi, üç bank (”Atabank", "NBCBank” və "AGBank”) maliyyə bazarlarına nəzarət orqanı tərəfindən qoyulan qadağaya (təshih tədbirinə) baxmayaraq, vətəndaşlardan əmanət qəbulunu davam etdirib. Bu banklar bağlanandan sonra Əmanətlərin Sığortalanması Fondu həmin əmanətləri qanunsuz hesab edərək onları kompensasiya etməkdən imtina edirdi. Konstitusiya Məhkəməsi isə bugünkü qərarında bildirdi ki, təshih tədbirinin (əmanətlərin qəbuluna qadağanın) tətbiqindən sonra qəbul edilmiş, həcmi artırılmış və şərtləri dəyişdirilmiş əmanətlər qorunan əmanətlər hesab edilir. Qərar belə əsaslandırılıb ki, "maliyyə bazarlarına nəzarət orqanının banka tətbiq etdiyi təshih tədbiri ilə öz funksiyası bitmiş sayılmamalı və bu tədbirlərə bank tərəfindən əməl olunmasına da nəzarəti həyata keçirməlidir”. Məhkəmə həmçinin "Əmanətlərin sığortalanması haqqında” qanunun 30.2-ci maddəsini xatırladıb: maliyyə bazarlarına nəzarət orqanı bankın əmanətləri cəlb etmək hüququnu dayandırdıqda müvafiq qərarın qəbul edildiyi gündən sonrakı iş günündən gec olmayaraq kütləvi informasiya vasitələrində bu barədə elan verir və 3 iş günündən gec olmayaraq bildiriş dərc etdirir. Maliyyə bazarlarına nəzarət orqanı bunu etməyib. Lakin Məhkəmə məsələnin bu tərəfinə toxunmayıb. Buna görə də bir sual açıq qalıb: tutaq ki, gələcəkdə yenə hansısa bank KİV-də bildirişi belə verilmiş qadağaya baxmayaraq əmanət qəbul etsə, həmin əmanət də qorunan hesab ediləcəkmi? Bugünkü qərarın hərfi mənasına görə həmin əmanət də qorunan sayılıb. Halbuki bu, bir qədər məntiqsizdir. Zənnimcə, burada sadəcə, Məhkəmənin maliyyə bazarlarına nəzarət orqanına yazığı gəlib. Çünki qərarda deyilsəydi ki, yalnız qadağa barədə KİV-də məlumat verilməyən əmanət qorunan hesab edilirsə, bu halda maliyyə bazarlarına nəzarət orqanının təqsiri (ən azı səhlənkarlığı) açıq-aşkar olacaqdı. Nəinki təqsiri, birbaşa əmlak məsuliyyəti".\nKonstitusiya Məhkəməsinin qərarındakı ikinci məsələ yalnız "Atabank”la bağlıdır: "Onun hansısa filialı bağlananda oradakı əmanətləri öz daxili sistemində digər filialına ötürüb. Və sistemində əmanətin qəbul tarixi kimi ötürülmə (miqrasiya) tarixini qeyd edib. Yəni vətəndaşla əmanət müqaviləsində əvvəlki, bankın daxili elektron sistemində isə sonrakı tarixdir Bu əcaib səbəbə görə də Əmanətlərin Sığortalanması Fondu həmin əmanətləri kompensasiya etməkdən imtina edib (guya sonrakı tarixdə qorunan əmanət faizi artıq aşağı olub). Halbuki məsələnin sırf texniki səhv olduğunu özü də bəyan edib. Təbii ki, Konstitusiya Məhkəməsi qərarında bu cür əmanətlərin sığortalı olduğunu qeyd edib”.\nEkspertə görə, əslində hər iki məsələnin cavabı əvvəldən bəlli idi: "Onların niyə Konstitusiya Məhkəməsinə gedib çıxması müəmmalıdır. Halbuki sözügedən banklarda əmanətçilərin digər problemləri də var. Məsələn, mövcud əmanətlər üzrə sonradan edilmiş əlavə yatırımları da Əmanətlərin Sığortalanması Fondu kompensasiya etmir. Digər problemlər də var. Amma onlara dair Məhkəməyə sorğu edilməyib. Cavabı aşkar olan məsələlər üzrə sorğu edilib nədənsə. Bu isə o deməkdir ki, əmanətini Fonddan ala bilməyən digər əmanətçilər özləri məhkəmələrə üz tutmalıdır. Başqa yol yoxdur”...\nMaraqlıdır ki, Ə.Həsənov Konstitusiya Məhkəməsinin qərarında şərh olmadığı qənaətindədir: "Bilirsiniz, qərarın adı çox müəmmalıdır: ”Əmanətlərin sığortalanması haqqında" Azərbaycan Respublikası Qanununun 2.1.2.6-cı maddəsinin "Banklar haqqında” Azərbaycan Respublikası Qanununun 47-ci və 48-ci maddələri baxımından şərh edilməsinə dair". Göründüyü kimi, burada iki qanunun adı çəkilir. "Banklar haqqında” qanunla hər şey aydındır: söhbət təshih tədbirlərindən gedir. "Əmanətlərin sığortalanması haqqında” qanunun 2.1.2.6-cı maddəsində isə cəlb edildiyi günə müəyyən edilmiş həddən yuxarı illik faiz dərəcəsi ilə qəbul edilmiş əmanətlərin qorunmayan əmanət olduğu vurğulanır. Halbuki təshih tədbirinə baxmayaraq, əmanət qəbul etmiş bankların heç birində problem faiz dərəcəsi ilə bağlı deyil. Qərarın özündə də bu problem təsbit edilməyib. Ümumiyyətlə, 2.1.2.6-cı maddənin şərhi yoxdur Qərarda. Deməli, "Əmanətlərin sığortalanması haqqında” qanunun 30.2-ci maddəsi şərh edilməli idi. Amma heç o da şərh edilməyib, sadəcə xatırlanıb. Başqa sözlə, Konstitusiya Məhkəməsi əslində səlahiyyətinə uyğun olaraq heç bir maddəni şərh etməyib, faktiki olaraq adi rayon məhkəməsi kimi mülki mübahisəyə baxıb. Yeri gəlmişkən, ikinci problemdə ("Atabank”ın miqrasiya məsələsi) bu məsələ özünü tam qabarıq göstərir. Həmin problem hardasa "Əmanətlərin sığortalanması haqqında” Qanunun 2.1.2.6-cı maddəsi ilə bağlı olsa da, "Banklar haqqında” qanununa uyğun olaraq tətbiq edilən təshih tədbiri ilə heç bir əlaqəsi yoxdur. Yəni nə birinci, nə də ikinci məsələ üzrə Konstitusiya Məhkəməsinin səlahiyyətinə aid olan sorğu və problem yoxdur. Buna görə də əslində Məhkəmə bu məsələlərə heç baxmalı da deyildi"...\nİpoteka kreditlərində güzəşt kimlərə olacaq?


Paltarlarımızdan ləkələri necə aparmaq olar? » Qadınlar.Co - Qadınlara Özəl Paylaşımlar\nÇətin ləkələrdən biridir. Bu ləkəni aparmaq üçün ən yaxşı vasitə qabartma tozudur. Dodaq boyası dəymiş paltarınızı qabartma tozu ilə yusanız ləkəni təmizləmiş olarsınız. Bəzi məlumatlara görə saç spreyləri də dodaq boyası ləkəsi üçün faydalıdır.скачать dle 11.3


Ekspert: İnflyasiya 10 faizdən yüksək ola bilər\n2022, 03 İyul, bazar, Bakı vaxtı 06:21\n7 noyabr medianın icmalı\nGƏLƏN İLİN İNFLYASİYASI 10 FAİZDƏN YÜKSƏSK OLA BİLƏR\n«Növbəti il üçün real inflyasiya səviyyəsi 10 faizdən yüksək ola bilər»\nBunu Turan informasiya agentliyinə müsahibəsində iqtisadçı Qubad İbadoğlu deyib. Onun sözlərinə görə, inflyasiyanın aparıcı xətti xidmət və ərzaq sektorunda bahalaşma ola bilər.\nQiymət artımının sosial narazılıqlara səbəb ola ehtimalarına gəldikdə iqtsadçı bunları deyib:\n«Lakonik şəkildə mümkündür. Sosial narazılıqların kütləviləşməsi isə əhalinin münasibətindən və daha düzgün dəyərləndirmədən asılıdır. Əgər qısa müddət ərzində dəyərləndirmə aparılacaqsa, onda lakonik, istehlakçılar uzun müddət ərzində dəyərləndirmə aparacaqsa kütləvi sosial narazılıqların qeydə alınması mümkündür. İstənilən halda hökumətlə istehlakçılar və əhali arasında münasibətlərin gərginləşməsinə gətirib çıxaran bir qərar olar».\nRAUF ARİFOĞLU: «CƏNAB PREZİDENT İMKAN VERMƏYİN Kİ...»\n«Yeni Müsavat» qəzeti baş redaktor Rauf Arifoğlunun prezidentə müraciətini dərc edib:\n«Cənab prezident, imkan verməyin ki, 24 yaşlı «Yeni Müsavat» qəzetini çökdürsünlər, məhv etsinlər və onun dayanmasına səbəb olsunlar».\nBaş redaktor qəzetin satışına xeyli problemlərin yaradıldığını sadalayır və vəziyyətin ciddi olduğunu, hər gün qəzetin 500 manat itirdiyini qeyd edir.\n«NEFT TƏLƏSİ»NDƏN «SOSİAL İNSULT»A QƏDƏR\n«Bizim yol» Azərbaycanın «neft tələsi»nə düşdüyünü yazır. Qəzetə görə, korrupsiya və inhisarçılığın miqyası azalmasa, qarşıdakı 3 ildə ölkəni «sosial insult» yaxalaya bilər.\nKALİNINQRADAKI AZƏRBAYCANLILAR QORXU İÇİNDƏ\nAnspress Kalininqradakı azərbaycanlıların qorxu içində olduğunu yazır:\n«Azərbaycanlıların regional-mədəni muxtariyyətinin başçısı Nadir Ağaevin dediyinə görə, Millətçilər tərəfindən Azərbaycan vətəndaşlarına qarşı təxribat cəhdləri Kalininqrada olub, amma uğurla nəticələnməyib».\nNadir Ağayev Kalininqradada növbəti dəfə xoşagəlməz halların baş verməməsi üçün burdakı azərbaycanlılar arasında maarifləndirmə işlərinə başladıalarını deyir. Hazırda Kalininqrad vilayətində 5 minə yaxın azərbaycanlı yaşadığı bildirilir.\n«Azadlıq» qəzeti hakimiyyətə ATƏT-in Minsk qrupuna fərqli münasibətinin olmasında yazır. Qəzetə görə, YAP icra katibinin müavini Siyavuş Novruz ATƏT-in Minsk qrupunun fəaliyyətinə «barmaq silkələdiyi» halda dövlət başçısı ATƏT-in Minsk qrupunun fransalı və amerikalı həmsədrləri ilə görüşündə qurupun fəaliyyətini müsbət qiymətləndirdirib:\n«Komanda hələ müəyyən edə bilməyib ki, ATƏT-in Minsk qrupu müsbət, yoxsa mənfi qiymətləndirilməlidir. Ümumiyyətlə, hakim komanda Qarabağ münaqişəsinin həllinin Minsk qrupunun fəaliyyətindən asılı olub-olmadığı haqda da məlumat verə bilmir».\n«Yeni Azərbaycan» qəzeti yazır ki, radikal müxalifət artıq cəmiyyətin lağ obyektinə çevirilib:\n«Dağıdıcı düşərgənin antimilli fəaliyyəti və qeyri-ciddi mövqeyi öz funksionerləri tərəfindən də etiraf edilir».\n«TOPU AFFA-DAN ALIB YAZIÇILAR BİRLİYİNƏ VERMƏK LAZIMDIR»\n«Mənim üçün futbol başın ayaqla oynanılan versiyasıdır. Oynayarkən ayağın da düşünməyə məhkumdur». Bu yazar Aqşin Yeniseyin «Futbol+»ə müsahibəsində futbola verdiyi bir cümləlik tərifdir.\nAqşin Yenisey «AFFA ilə Yazıçılar Birliyini necə müqayisə edərdiniz» sualına isə belə cavab verib.\n«Mən onları müqayisə etməzdim. Çünki onlar ayrı-ayrı «meydanda oynayırlar». Mənə elə gəlir ki, topu AFFA-dan alıb Yazıçılar Birliyinə vermək lazımdır ki, həqiqəti üzə çıxaraq».\nMaliyyə naziri: «Kommunal sahədə artım labüddür»


464 nəfər İİV-ə yoluxub\n11:48 30 Noyabr 2016\nBu ilin 11 ayı ərzində Azərbaycanda 464 nəfər İİV-ə yeni yoluxub.\nPublika.az xəbər verir ki, bunu Respublika QİÇS-lə Mübarizə Mərkəzinin Monitorinq və qiymətləndirmə şöbəsinin müdiri Natiq Zülfüqarov 1 dekabr - Ümümdünya QİÇS-lə Mübarizə Gününə həsr edilmiş tədbirdə deyib.\nOnun sözlərinə görə, bu il İİV-ə yeni yoluxanların faktı 450-i (97 %) Azərbaycan vətəndaşı, 14 nəfəri (3 %) isə əcnəbidir.\n“Qeydiyyata alınmış 450 Azərbaycan vətəndaşından 287-si (63,8%) kişi, 163-ü (36,2%) qadındır. Ümumilikdə hazırda Respublika QİÇS-lə Mübarizə Mərkəzində 5107 nəfər İİV-lə yaşayan insan rəsmi qeydiyyatdadır. Onlardan 72,4%-i (3695) kişi, 27,6%-i (1412) qadındır. QİÇS mərhələsində olanlar 1373 nəfər təşkil edir. İİV-infeksiyasından dünyasını dəyişmiş insanların sayı 794 nəfər olub.\nİİV-lə yaşayan insanlardan 46,3%-da İİV-ə yoluxma inyeksion narkotik istifadəsi nəticəsində, 42,7%-da heteroseksual, 1,9%-da isə homoseksual kontakt nəticəsində, 1,8%-da anadan uşağa keçməklə 64 nəfərdə baş verib. 7,3%-də yoluxma yolu müəyyən edilməyib”.\nN.Zülfüqarovun sözlərinə görə, 08.11.2006-cı il tarixdən tətbiq edilən antiretrovirus terapiyaya hazırda 3418 İİV-lə yaşayan insan cəlb olunub, onlardan 458 nəfərə müalicə 2016-cı ilin 11 ayı ərzində başlanılıb. Ölkədə İİV-in anadan uşağa ötürülməsinin qarşısını alamaq üçün 237 hamilə ART-yə qoşulub.\nOnun sözlərinə görə, ötən ilin iyun ayından etibarən Ailə məcəlləsinə dəyişikliklərlə əlaqədar nigaha daxil olmaq istəyən şəxslərin tibbi müayinəsi cərçivəsində 114315 şəxs İİV-ə görə müayinəyə cəlb olunub və 90 nəfərdə İİV-ə yoluxma faktı təsdiqlənib.\n“Azərbaycan İİV-ə yoluxma səviyyəsi aşağı olan ölkələr sırasına daxildir və İİV-ə yoluxma halları əsasən yüksək riskli əhali qrupuna aid olan inyeksion narkotik istifadəçiləri arasında baş verir”-deyə, N.Zülfüqarov əlavə edib.\nBadamın möcüzəvi faydaları - Cinsi xəstəliklərdə...\nDərini soyuqdan qoruyan 3 möhtəşəm maska - Yulaf, avakado və...\nZobu bu təbii üsullarla müalicə edin - Çuğundur şirəsi...\nQara çörəyin faydaları - Bağırsaqları sağaldır...\n22 Oktyabr 2017 15:00\n22 Oktyabr 2017 12:38


İNSANLAR 2 -CI MÖVSÜMDƏ OYNADIQLARI OYUNLAR: ÇIXIŞ CƏDVƏLI VƏ PLANI HAQQINDA BILDIKLƏRIMIZ? - TV ŞOULARI\nİnsanlar 2 -ci Mövsümdə Oynadıqları Oyunlar: Çıxış Cədvəli və Planı haqqında Bildiyimiz Nədir?\n23 aprel 2019 -cu il idi, BET Amerika Oyunları İnsanlar Oynayan Dram serialının ilk mövsümünü təqdim etdi. Baxmayaraq ki\n23 aprel 2019 -cu il idi, BET Amerika Oyunları People Play serialının ilk mövsümünü nümayiş etdirdi. Proqram bu ilin 13 noyabrında ikinci mövsüm üçün yenilənsə də, tamaşaçılar hələ onu görməyiblər. Angela Burt-roman Murray's Divas Play-dən romana uyğunlaşdırılmış hekayə, yalnız qaliblərin ola biləcəyi peşəkar atletika sahəsində qurulub. Nia, Vanessa və Laila, basketbolçu, televiziya müxbiri və evdar qadının da daxil olduğu ansamblın köməyi ilə həyatında kişiləri izləyir.\nBu Amerika dram serialında, peşəkar basketbolçu olmaq ərəfəsində olan uşaqlıq yoldaşı Marques (Jackson) ilə evləndi. Vanessa, Markesin sadiq həyat yoldaşıdır, amma indi böyük şöhrət qazandığı üçün onunla bağlı narahatlıqları var. Jurnalistlərin, təşkilatların və məşhurların ətraflarını və hətta köhnə həsəd yoldaşlarını əhatə etdikləri bir mühitdə, üstündə qalmaq və oyun oynamaq cinayətə çevrildi.\nBET 2019 -cu ildə Games People Playback proqramını yeniləsə də, azarkeşlər 2 -ci sezonun nə vaxt premyerası olacağını bilmirlər. 2 -ci sezonun 2021 -ci ildə yayımlanacağı ilə bağlı şayiələr yayılmışdı. Bununla belə, ilin sona çatması və heç bir xəbərin paylaşılmaması ilə 2022 -ci ilə qədər görməyəcəyimiz bir şans var. Bəzi mənbələrə görə, proqramın 1 sentyabr 2021 -ci ildə başlayacaq, ancaq bu tarix heç bir çıxış tarixi olmadan gəldi və getdi.\nKarrueche Tran və Lauren Londonun, 2020 -ci ilin sentyabr ayında yayımlanan yeganə yeniləmədə, məhdud bir həcmdə 2 -ci sezonun oyunçu heyətinə qatılacağı ortaya çıxdı. Hər biri 1 -ci mövsümdə təxminən 41 dəqiqə davam edən 10 bölümlə eyni olacağını güman etmək təhlükəsizdir. 2 mövsüm üçün doğrudur.\nBununla birlikdə, People Play Oyunlarının hekayə xəttinin ikinci mövsümündə tapılacaq bir neçə qırıntı var. Bir sezonda bir rejissor, ilk mövsümün daha dramatik olacağı gözlənilən ikinci mövsüm üçün daha çox teaser olduğunu söylədi. Digər söz -söhbətlər, bahislər artdıqca proqramın da artacağı ehtimalını irəli sürür. İlk mövsümdən sonra Karen Oblion, Parker McKenna, Posey Sarunas Jackson, Jackie Long və Kendall Kyndall -ı serialların müntəzəm olaraq görməsini gözləyə bilərik.\nLauren London Vanessa King, Karen Oblion Nia Bullock, Parker McKenna Posey Laila James, Saruns S. Jackson Marcus King, Jackie Long Kareen Johnson, Kendall Kyndall Marquis MJ Jackson rollarını təkrarlayacaq. Karrueche Tran Eden Lazlo ilə oynayacaq.\nİnsanların Mövsümü 2 -də oynadığı oyunları harada izləmək olar?\nİnsanların Mövsümü 2 -ci Mövsümü Amazon Prime Videos, Bahis, YouTube, Sling Tv, Hulu və Netflix kimi müxtəlif platformalarda yayımlaya bilərsiniz.\nMənbə: Qara Film və TV\nBununla birlikdə, People Play Season 2 Oyunlarının treyleri istehsalçılar tərəfindən hələ nəşr olunmayıb. Çəkilişlərin və buraxılışların təfərrüatları hələ açıqlanmadığından, treylerin yayımlanmasını hələlik şərh edə bilmərik.\n1-ci Mövsümün Reytinqləri- Növbəti Mövsümü Niyə İzləməli və ya Görməməlisiniz\nOrta hesabla 0.19 reytinqə sahib olan bu şouya baxmaq üçün 480.000 insan uyğunlaşır. People Play Season Games, IMDB-də 6.3 reytinqə malikdir və 2-ci hissə mövsümün ən yüksək reytinqli epizodudur.\nManifestin 3 -cü sezonu netflix -də nə vaxt çıxacaq\ncin öldürən film netflix -də nə vaxt çıxacaq


Sonrakı 10 dəqiqədə daha yaradıcı olacaqsınız 20 sentyabr 2019\nSonrakı 10 dəqiqədə daha yaradıcı olacaqsınız\nMüasir mədəniyyət çox vaxt yaradıcılığı təbii bir hədiyyə adlandırır. Sənətçilər tərif və elanlarla doyurulur ki, "bu qədər istedadlısan", amma düzünü desəm, istedadın bununla əlaqəsi azdır.\nYaradıcılıq hər hansı digər kimi öyrənilməli, tətbiq olunmalı və inkişaf etdirilməli olan bir bacarıqdır. Hoqqabazlıq, sörf, kodlaşdırma və sürücülük kimi təcrübə tələb edir. Yaradıcılıq fərqi yoxdur. Gündəlik həyatınıza yaradıcılıq nə qədər çox inteqrasiya etsəniz, bir o qədər artır.\nYaradıcılığınızı gündəlik həyatınıza necə birləşdirə bilərsiniz? Budur 9 təklif - və nə olduğunu təxmin et? Sonrakı 10 dəqiqədə hamı ilə başlaya bilərsiniz.\nŞəkil krediti: Dizayn turşusu\n1. Bir şey yazmaq\nMəktəbdə "yazı yazmağı və diqqət etməyi dayandırmaq" üçün töhmət aldığımıza baxmayaraq, yazıçını geri qaytarmağın vaxtı gəldi. Məşhur inancın əksinə olaraq, doodles heç bir qarışıqlıq göstərmir. Doodles hətta fikrinizi itirməyinizə səbəb ola biləcək bir fəaliyyət zamanı mövcud olmağınıza və məşğul olmağınıza kömək edə bilər.\n"The Doodle Revolution" müəllifi Suni Brown qeyd edir ki, bəzi böyük mütəfəkkirlərin - Henri Forddan tutmuş Stiv Jobsadək yaradıcılığı stimullaşdırmaq üçün doodlardan istifadə edib. Doodles yaddaşı yaxşılaşdıra və unikal nevroloji yolları aktivləşdirə bilər və bu da yeni fikirlərə və idraki irəliləyişlərə səbəb olur. Bəzi şirkətlər hətta iclaslar zamanı yazı yazmağı təşviq edirlər!\n2. Əvvəllər heç etmədiyiniz bir iş üçün kursa yazılın\nRahatlıq zonanızdan kənara çıxarkən yeni bir şey öyrəndiyiniz zaman yaradıcılıq çiçək açır. Bir çox icma axşam böyüklər üçün təhsil kursları təklif edir. Bu kurslar çox vaxt çox rahat olur və yeni başlayanlar üçün bir çox təklif təqdim edir. Rəsm, saxsı və ya ağacdan istifadə edin. Yeni bir dil, yeni bir alət və ya bişirmə sinifi necə?\n3. Doğru mühit yaradın\nHəqiqət budur ki, hər bir insan (bəli, siz də) yaradıcı ola bilər. Yalnız lazımi mühit, ilham və dəstəyə ehtiyacınız var. Uşaqlar yaradıcı enerji ilə doludur, qismən öz həmyaşıdlarının tənqidindən qorxmağı və ya uğursuzluqdan xəcalət çəkməyi öyrənmədiklərinə görə. Bu səbəbdən, uğursuzluq böyüklərdə təriflənir - yaradıcı, riskli səyləri əks etdirir. Bütün yaradıcı səylər uğur qazanmasa da, bəziləri nəticədə (və çox, çox uğurlu) olacaqlar.\nBu səbəbdən, Google işçilərə çimərlik voleybol meydançaları və pulsuz pivə kimi əyləncəli üstünlüklər təklif etmək üçün çox səy göstərir. Bu obyekt, demək olar ki, böyüklər üçün oyun meydançasına bənzəyir. Məqsəd işçilərin rahat və rahat hiss etdikləri və yaradıcı, hətta dəli fikirlərini ifadə edə biləcəyi bir mühit yaratmaqdır. Yaradıcılığı qiymətləndirən şirkətlər, qeyri-adi fikirlərin qeyd edildiyi və yaradıcılığın təşviq edildiyi bir yaradıcı və təhlükəsiz bir yer yaratmaq üçün əllərindən gələni etməlidirlər.\n4. Beyin hücumunu dayandırın və bədəninizi hərəkət etdirin\nKöhnə məktəb iş təcrübəsi qrup beyin fırtınası yaradıcılıq yaratmağın təsirli bir yolu olduğunu diktə etsə də, müasir araşdırmalar qrup kollektivinin həmişə istədiyi kimi olmadığını təsbit etdi.\nBunun əvəzinə yaradıcı problemin həllinə yeni yanaşmalardan istifadə edin. Gəzmək üçün gedin. Vücudunuzu fiziki cəhətdən hərəkət etdirin və layihəniz problemini müxtəlif yerlərdən görün. Teatr mütəxəssisləri personajlara yeni yanaşmalar yaratmaq üçün fərqli pozalarda və mövqelərdə xətlər tətbiq etməyi təklif etdikləri kimi, fiziki hərəkətin yaradıcı təfəkkürə müsbət təsir göstərdiyi göstərilmişdir.\n5. Bir eskiz kitabçasına başlayın\nEskizlər, xatirələri qorumaq və telefonda başqa bir yerə konstruktiv şəkildə sərf olunan vaxtdan istifadə etmək üçün əla bir yoldur. Cibinizdə asanlıqla uyğun olan kiçik, yüngül bir eskiz kitabı alın. Bir neçə dəqiqə qalıbsa, eskiz çəkməyə başlayın - qəhvənizi və ya metroda əzilmiş xovlu qəzeti gözləyərkən masanıza duz və istiot sarsıdıcı çəkin.\nƏvvəlcə eskizlərinizdən məyus ola bilsəniz, nə qədər çox çəksəniz, bir o qədər yaxşı alınır. Nəticələrinizi həddən artıq təhlil etməyin - sadəcə quyruqdan deyil, prosesdən zövq almaq üçün çəkin. Yaradıcılıq bütün fəaliyyətlərə təsir göstərir, buna görə gündə bir neçə dəqiqə eskiz çəkmək iş yerində yaradıcılığı əhəmiyyətli dərəcədə artıra bilər.\n6. Oyuncaqlarınızı masanızın üstündə saxlayın\nBir çox yaradıcı dizayn şirkətləri işçilərini oyuncaqları masalarına buraxmağı təşviq edir - Legos və Linkoln loglarından Play-Doh və origami kağızına qədər. Klaviatura yazmağın əvəzinə əllərinizlə fiziki bir şey qurmaq sizə lazım olan yaradıcı təkan ola bilər.\n7. Fləş uydurma edin\nFlash fantastika son dərəcə qısa parçalardan ibarət yazı formasıdır. Üzvləri verilən bir istək əsasında 100 sözlə hekayələr yazdıqları bir çox onlayn flash fantastika yazı qrupu var. Düzdür, sadəcə 100 söz. Heç kim bunun liqasında olmadığını deyə bilməz.\nÖzünüzü flaş bədii yazmağa çalışın. İnternet birliyinə qoşulun və ya işinizə başlayın. Təzyiq yoxdur, bölüşməyə ehtiyac yoxdur; bu yaradıcı şirələri axan bir şansdır!\n8. 30 Dairə Testini sınayın\nBu böyük yaradıcılıq məşqçisi Bob McKim'dən gəlir və Tim Brown'un "Yaradıcılıq və oyun" adlı TED mühazirəsinə daxil edilmişdir.\nBir vərəq götürün və kağız üzərində 30 dairə çəkin. Bir dəqiqə ərzində mümkün qədər çox dairəyə uyğun olun. Məsələn, bir dairə günəşə çevrilə bilər. Digəri bir qlobus ola bilər. Bir dəqiqədə neçə edə bilərsiniz? (Keyfiyyətdən əvvəl kəmiyyətə baxın.)\nNəticə: İnsanların əksəriyyəti 30 yaşına çatmaqda çətinlik çəkirlər, əsasən biz özümüzü böyüklər kimi işləməyimizə görə. Uşaqlar özlərini tənqid etmədən fürsətləri araşdırmaqda böyükdürlər, böyüklər isə daha çətin vaxt keçirirlər. Bəzən hətta orijinal olmaq arzusu özünü emal forması ola bilər. Unutma - yaxşı sənətkarları kopyalayın, böyük sənətkarları oğurlayın.\n9. Rol oyunu çıxarıldı\nRol oynayan oyun yalnız Comic-Con-da olanlar üçün deyil (mühakimə yoxdur - biz sizi sevirik). Rol oynamaq, özünüzü bir müştəri və ya müştəri mövqeyinə qoyaraq mövcud problemlərə yeni həllər hazırlamağa kömək edə bilər.\nMüştərinin düşüncə tərzinə girmək üçün səy göstərmiş olsanız da, həmkarlarınızla fiziki rol oynama effektiv açıqlamalara və layihə həllinə səbəb ola bilər. Palçıq pirojnaları və ev oyunlarını bişirməkdən, pis uşaqlardan qorunmaqdan və öz həyətlərimizdəki cəngəllikləri araşdırmaqdan tutmuş rol oynamaq uşaq kimi təsəvvürümüz idi. Oyunun gücünü qaytarmağın vaxtı gəldi.\nEşşəklər dənizində unikorn olun\n2. Facebook Messenger vasitəsilə təsadüfi Facebook Messenger marketinq mesajları və məsləhətləri üçün qeydiyyatdan keçin.\nLarry Kim, dünyanın ən yaxşı Facebook Messenger marketinq platformasının provayderi - MobileMonkey-in baş direktorudur. O, həmçinin WordStream-in yaradıcısıdır.\nOna Facebook Messenger, Twitter, LinkedIn, İnstagram-da qoşula bilərsiniz.\nVeb saytlar necə qazanc əldə edir? Wordpress-də mövcud bir səhifəyə yeni bir səhifə necə əlavə edə bilərəm? termoelektrik soyuducunu necə soyuq etmək olarBir IOS tətbiqinin inkişafını necə planlaşdırmalıyam? Tam veb saytları sıfırdan kodlu hala gətirmək üçün veb inkişafını öyrənmək üçün nə qədər vaxt lazımdır? instaqramda yazılarınızı izləyən birini necə bloklamaq olarMən iOS tətbiqetmənin inkişaf karyeramın başlanğıcındayam (9 aylıq təcrübəm), bundan sonra necə davam etməliyəm? Qarşıdakı 1 ildə nə öyrənməliyəm?Başlanğıcda veb inkişaf müştərilərini necə əldə edə bilərəm?\nİldırım Şəbəkəsi: Quraşdırma və (inşallah) pul qazanmaqBir dizayn agentliyini necə işə götürürəm?Sərbəst iblislərinizi necə öldürmək olarJust Landed Bələdçi: Cüzdanınıza PAL ayələrini necə əlavə etmək olar12 ay ərzində necə məlumat alimi olum?Console.log-dan kənara çıxın və brauzerinizin debug konsolundan ən yaxşısını əldə edin15 Tipik həyat problemləri və onların həlli yolları.Pis cinsiyyət tədbirləri və bunların qarşısını necə almaq olar


12 ildir ermənilərlə mübarizə aparan Çıraqovlar kimdir? - Video - Azinforum.az İnformasiya Portalı\nAna səhifə / Aktual / 12 ildir ermənilərlə mübarizə aparan Çıraqovlar kimdir? – Video\n12 ildir ermənilərlə mübarizə aparan Çıraqovlar kimdir? – Video\n“Laçından çiçəklər gətirmişik. Onu qurudub 25 ildir ki, 12 vərəqli dəftərin içində saxlayırıq. Öz həyətimizin çiçəkləridir. Hər rəhmətə gedənimizin üstünə o çiçəklərdən birini qoyuruq. Çiçəklərin çoxu azalıb. Elə olub ki, uşaqlar açıb dəftərə baxanda yarpaqlar sürüşüb yerə düşüb. Çünki uşaqlar onun qiymətini bilmir”\nBunları 25 ildir, Laçından uzaq qalan, bu günlərdə təmsil etdikləri soyadla bağlı işlə yenidən gündəmə gələn Adışirin Çıraqovun həyat yoldaşı Nübar Çıraqova bizimlə söhbətində deyir.\nOnlar kənddən didərgin düşəndə böyük qızı 10-cu sinifdə, oğlu 9-cu sinifdə, evin sonbeşiyi isə 3-cü sinifdə təhsil alırmış. Ailənin böyük övladının Tibb Universitetində təhsil almaq arzusu olduğundan həyətdən çiçəklərin yarpaqlarını yığıb saxlayırmış.\n“Laçından çıxmağımız bizi çox şeydən geridə qoydu. Oğlum riyaziyyatı çox yaxşı bilirdi. Burada gəlib ali təhsil ala bilmədi. Evimiz dolanışıqsız qaldı. Laçın heç yaddan çıxılası dərd deyil. Bu, ancaq balaca uşaqların yadından çıxar. İnsan havayla, suyla yaşayır. Burada sanki havasız, susuzuq. Düzdür, Azərbaycanın hər yeri vətəndir. Amma insana doğulduğu yer vətəndir. Biz o torpaqda böyümüşük, yaşamışıq. Ona görə o torpaq bizə daha çox əzizdir”, – deyə N. Çıraqova bizimlə söhbətə davam edir.\nÇıraqovlar ailəsi 1992-ci ildən Bakıda məskunlaşıb. Hazırda Xətai rayonunun NZS qəsəbəsində yaşayırlar. Onlar Ermənistana qarşı haqq mübarizəsi aparırlar. Dağılmış mülklərinin, məcburi köçkün həyatı yaşamaqlarının maddi və mənəvi təzminatını Ermənistandan tələb edirlər.\nBuna görə də artıq 12 ildir ki, bu soyadın sorağı nəinki Azərbaycan ictimaiyyətinə, bütün Ermənistana və Avropaya tanışdır.\n70 yaşlı Adışirin Çıraqov, onun qardaşı 67 yaşlı Elxan Çıraqov və daha dörd nəfər şikayətçi “Çıraqov və başqaları Ermənistana qarşı” adlı işlə Ermənistanı Avropa İnsan Haqları Məhkəməsində get-gələ salıblar.\nBu günlərdə məhkəmə onların hər birinə 5 min avro vəsait ödənilməyi haqda qərar qəbul edib.\n“Qafqazinfo” olaraq məşhur Çıraqovlar ailəsinə baş çəkdik. Ailənin böyüyü Adışirin Çıraqovla bu müddət ərzində apardığı mübarizədən danışdıq.\n– Çıraqovlar kimdir? Bu az rast gəlinən soyadın tarixçəsi barədə nə deyə bilərsiniz?\n– Laçın rayonunda Çıraqlı kəndi var. Bizim babamızın adı Çıraq olub. Kəndin də də adı buradan götürülüb. Onun dörd oğlu olub. Həsən adlı oğlunun nəvəsinin də adı Çıraq olub. Biz həmin şəcərədənik. Bu soyadı bu gün də saxlayırıq. Bizim nəvələrimizdən də bu soyadı daşıyanlar var. İndi bu işin adının da Çıraqovlar adlanması hakimlərin seçimidir. Biz iddianı verəndən 1 il sonra məlum oldu ki, artıq ərizəmiz icraata götürülüb.\n– Necə oldu ki, məhz 6 nəfər Ermənistanın sizə vurduğu ziyanla bağlı Avropa İnsan Haqları Məhkəməsinə üz tutdu? Çünki ölkədə 1 milyondan çox məcburi köçkün və qaçqın var. Ancaq bunu siz etdiniz…\n– 6 nəfərin sayını da biz əvvəldən planlaşdırmamışdıq. Londonda yaşayan Kerim Yıldız adında bir vəkil var. O, Azərbaycana gəlmişdi. Təsadüfən tanış olduq. Bizim vəziyyətimizlə maraqlandı. Dedik ki, hökumətlə problemimiz yoxdur. Məcburi köçkünlüyün ilk aylarında bizə 3 aylıq əməkhaqqı məbləğində yardım olundu. Bu günə kimi də çörəkpulu deyilən pulla bizi təmin edirlər. Ancaq Ermənistan dövləti bizi qaçqın və məcburi köçkün vəziyyətinə salıb. O da dedi ki, iddia ərizəsini yazın, sizin məsələnizi məhkəmədə qaldıracağam. Əvvəl onun qabiliyyətinə çox da bələd deyildik. 12 vərəqli şagird dəftərinin vərəqlərinə hərəmiz bir ərizə yazdıq. İndi rəhmətə gedən Qara Cəbrayılov heç ərizə də yaza bilmirdi. Elə Laçındakı evinin ünvanı, əmlakı barədə məlumat verdi. 1 il sonra gördük ki, “Çıraqov və başqaları Ermənistana qarşı” adlı mülki iddia Avropa İnsan Haqları Məhkəməsində qaldırılıb. 6 nəfərdən biz-iki qardaş, iki əmioğlu Çıraqlı kəndindənik. Akif Həsənov və Fəxrəddin Paşayev isə qonşu kəndlərdəndir.\n– Kənddə necə bir mülkünüz var idi? Təsvir edə bilərsinizmi?\n– Həyəcandan o təsviri olduğu kimi vermək qeyri-mümkündür. Kəndimizdə vaxtaşırı atışmalar gedirdi. Bir gün xəbər gəldi ki, Laçın dəhlizi bağlanıb. Laçından Azərbaycana yeganə çıxış Qubadlı rayonundandır. O da kəsilib, şəhər tutulur. Bütün kəndlər mühasirədə qalır. Bizim kənd Dağlıq Qarabağla yox, respublika Ermənistanla həmsərhəd idi. Ona görə biz Laçına çatmaqdan ötrü 50 km-dən çox məsafə gəlirdik ki, rayondan Qubadlı yoluna düşək. Laçının 70 faiz kəndləri özündən yuxarı zonada-Kəlbəcər, bir də Ermənistanın Gorus, Sisyan rayonları ilə həmsərhəd idi. Onların vəziyyəti qaçqınlıq vaxtı daha çətin idi. 1992- cilin may ayının 17-də ayağı yer tutan piyada, tutmayan isə maşınla kənddən çıxdı. Əhalinin bir qismi Kəlbəcər yolu ilə, bir qismi Laçından Qubadlı, Cəbrayıl ərazisinə gəlib çıxdı.\nErmənilər belə iddia qaldırırdılar ki, guya, ümumiyyətlə Laçında bu adda kənd yoxdur. Biz də sputniklə çəkilişdə öz evlərimizin yerini işarələmişik. Vəkilin təkidi ilə vertolyot Laçın səmasına çıxıb. Bizim kəndin üstündə 3 dəfə fırlanırlar. Evlərimizi də çəkirlər. Biz də xəritədə onu işarələmişik. Ev dağılmışdı, amma divarları hələ qalırdı. Mənim evim iki mərtəbəli idi. Qapımda maşınım var idi.\nMalımızı, mülkümüzü dəyərləndirmək bizim öz arzumuzla deyil. Deputat Xanhüseyn Kazımlının rəhbərlik etdiyi komissiya bu işdə bizə kömək etdi. Yazdığımız əmlakların hamısı həmin qurum tərəfindən qiymətləndirilib.\n– Bildirilir ki, bu sizə ödənilməli olan məbləğ Avropa İnsan Haqları Məhkəməsində şikayətçi tərəfə ödənilən ilk belə kiçik kompensasiyadır. Sizcə, niyə belə qərar verildi?\n– Bizə kəsilən məbləğ Avropada süpürgəçinin bir aylıq məvacibidir. Görün onlar bizi, Azərbaycanı, bizim 12 illik mübarizəmizi, o cür mal-mülkümüzü necə qiymətləndirdilər. Halbuki gözləntimiz daha çox idi. Ermənilər hər işdə bizi pərt etmək, nömrə gəlmək hallarını çox etmişdilər.\nBəzi yoldaşlar belə güman edirlər ki, biz bunu götürməsək, məhkəmənin sonluğu Azərbaycanın xeyrinə olmaz. Biz indiyə kimi onların pulu ilə dolanmamışıq. Ancaq onlardan ziyan görmüşük.\n– İndiki hissləriniz necədir? Artıq ömrün 70 ilini geridə qoymusunuz. Mübarizənizə qaldığı yerdən davam edəcəksinizmi?\n– Mən 60 yaşımı keçəndən sonra hiss etdim ki, Laçını görməmiş dünyadan köçəcəyəm. Məhkəmə yekunlaşmadığına görə ikinci bir ərizə ilə müraciət elədim. Bir mənəvi iddiam da var idi. Əgər mən dünyamı Laçınsız dəyişərəmsə, 10 nəfər qohumumla bərabər ATƏT-in, Qırmızı Xaç Komitəsinin nümayəndələrinin iştirakı ilə nəşim Laçında dəfn olunsun. İldə bir dəfə anım günümdə qohumlarımın təhlükəsiz şəkildə gəlib ziyarət etməsinə məhkəmə hökm versin. Bu arzumu da məhkəmə təmin etmədi. Məhkəmə bizə təklif etmişdi ki, əgər Laçında yaşamaq istəyirsinizsə, buna qərar verə bilərik. Bizim könüllü olaraq ermənilərə əsir düşməyimizə razılıq verməyəcəyimizi məhkəmə bilmişdi. Ona görə də nəşimin Laçın torpağında dəfn olunmasına razılıq vermədilər.\n– Laçında hansı peşədə işləyirdiniz?\n– Mən 15 il Laçın rayonunda orta məktəb direktoru olmuşam. İki ixtisasım var. Həm riyaziyyat, həm də kimya fənnini tədris edirdim. Bu 15 il ərzində direktorun aldığı məvacib hamıya məlumdur. Bu dolanışığımın, məvacibimin məbləğində mənə görün nə qədər məvacib təyin ediblər. Avropa başqa insanlara insanlıq dərsi keçir. Bu qərarı verənlərə dünyanın ən aşağı səviyyəli insanı kimi baxıram.\n– Bakıya gələndən sonra pedaqoji fəaliyyətinizi davam etdirmisiniz?\n– Bir qaçqın məktəbi açılmışdı. Orada 4 il direktor işlədim. Məktəbin yeri qış aylarında məktəblilər üçün əlverişli olmadığı üçün onu bağladılar. İndi II qrup əliləm. Oğlumun kiçik fermer təsərrüfatı var. Onunla məşğuldur.\n– Ailənizin neçə üzvü var?\n– Mən Laçından 3 övlad götürüb gəlmişəm. İki qızım, bir oğlum var. Ailəlidirlər. 8 nəvəm var. Böyük nəvəm 7-ci sinifdə oxuyur.\n– Görürük ki, evə bitişik yeni ev tikmək istəyirsiniz. Hazırda həyətdə ustalar işləyir…\n– Bəli. 8 nəfərlik ailə bu kiçik mənzildə yaşayır. Burada yerləşməyimiz çətinləşir. Buna görə də rayon rəhbərliyinin icazəsi ilə bu evi tikirəm. Rayon rəhbərliyi ev şəraitimizin yaxşılaşdırılmasına dəstək olur.\n– Bundan sonra hansı hüquqi addımları atacaqsınız?\n– Dünən vəkilimizlə danışdıq. Ona dedim ki, bu məbləği götürmək fikrində deyiləm. Məbləğin bu qədər kiçik olması bizi şok vəziyyətinə salıb. Bu vəziyyətimizi yüngülləşdirmək əvəzinə daha da ağırlaşdırır. Sonrakı mübarizəmizin addımlarını düşünməsini istədim. O biri yoldaşlar da pulu götürmək fikrində deyil. Düzdür, Laçın rayonu timsalında məhkəmə sübut edib ki, bizim torpaqlarımızı Dağlıq Qarabağ ordusu yox, Ermənistan Respublikasının ordusu işğal edib.\n– Kerim Yıldız harada yaşayır?\n– O, türkdür. Londonda yaşayır. Özünün Vəkillər Kollegiyası var.\nÖncəki Əliyevin də qatıldığı İstanbul zirvəsini partladacaqmış…


2021, 14 Aprel, çərşənbə, Bakı vaxtı 00:58\nAprelin 7-də Moskvada Rusiya prezidenti Vladimir Puitinlə Ermənistanın baş naziri Nikol Paşinyan arasında danışıqlar olub.\nAzadlıqRadiosunun Erməni xidməti Azatutyun yazır ki, bu görüşdə Paşinyan bir daha Azərbaycanda saxlanan erməni əsirlər məsələsini qaldırıb:\n“Bizim dəfələrlə müzakirə etdiymiz kimi 9 noyabr bəyanatına görə bütün girovlar, hərbi əsirlər və başqa saxlanan şəxslər vətənlərinə qaytarılmalıdır. Təəssüf ki, Azərbaycanın hələ də saxladığı şəxslər var. Mən şadam ki, bu məsələnin həllinə dair bizim mövqelərimizdə fərq yoxdur”.\nRəsmi Moskva dəfələrlə bəyan edib ki, Qarabağ müharibəsinin bütün hərbi əsirlərinin məsələsi “hamını hamıya” prinsipi ilə həll olunmalıdır.\nAzatutyun Rusiyanın RBK agentliyinə istinadən Azərbaycanda hələ də 140-dək erməni hərbi əsirin saxlandığını iddia edir.\nPutinlə Paşinyan Qarabağı müzakirə ediblər\nMoskvanın “sonraya” saxladığı məsələ\nMəqalədə deyilir ki, Moskva və Yerevanın mövqeləri bir məslədə də üst-üstə düşür: Bu Qarabağ münaqişəsinin yekun tənzimlənməsi məsələsidir.\nAzatutyun yazır ki, Yerevan bu məsələnin hələ də həll olunmadığını dəfələrlə bəyan etsə də, Moskva bu məsələnin hələ vaxtının çatmadığını bildirir.\nAprelin 7-də keçirilən görüşdə Nikol Paşinyan bu məsələni bir daha qaldırıb:\n“Çox mühümdür ki, biz Dağlıq Qarabağ probleminin həlli ilə bağlı baxışlarımızı müzakirə edək. Təəssüf ki, problem həll olunmayıb və biz bu məsələ barədə danışmalı, gələcəyə olan baxışlarımızı müzakirə etməliyik”.\nRusiya-Ermənistan qoşun birləşməsinin “bəzi nyuansları”\nAzatutyun yazır ki, Paşinyan Putinlə görüşdə Ermənistanda yeni atom elektrik stansiyasının tikilməsinin mümkünlüyü məsələsi barədə də danışıb.\nO xatırladıb ki, Türkiyə tez-tez Metsamor stansiyasının bağlanması məsələsini qaldırır.\nDanışıqların əsas hissəsi bağlı qapılar arxasında aparılıb.\nLakin Paşinyan söhbətin açıq hissəsində Rusiya-Ermənistan birgə qoşun birləşməsinin fəaliyyəti ilə bağlı “bəzi nyuansları” müzakirə etmək istədiyini bildirib.\nErmənistan baş naziri konkret nəyi nəzərdə tutduğunu açıqlamayıb, lakin əlavə edib ki, Rusiya və Ermənistanın hava hücumundan birgə müdafiə sistemi var.\nPutin söhbəti regionda bərpa işlərinə yönəldib\nPutin öz növbəsində əsasən regionda ticari-iqtisadi əlaqələrin, nəqliyyat marşrutlarının bərpasından və bunun Ermənistan üçün açdığı perspektivlərdən və faydalardan danışıb.\nPutin bir daha xatırladıb ki, Ermənistan iqtisadiyyatına qoyulan bütün investisiyaların 40 faizə qədəri Rusiyanın payına düşür.\nBundan əvvəl RBK öz mənbələrinə istinadən bildirmişdi ki, mövcud fikir ayrılıqlarına görə üçtərəfli komissiya regionda nəqliyyat marşrutlarının açılması barədə qərar qəbul edə bilmir.\nErmənistan tərəfi Meğriyə dəmir yolu tikintisi ilə eyni vaxtda İcevana dəmir yolu xəttinin çəkilməsini və Bakı-Tbilisi-Yerevan dəmir yolu xəttinin bərpasını istəyir.\nMoskvada Ermənistanın Baş naziri Nikol Paşinyanla Rusiya Prezidenti Vladimir Putinin görüşü başlayb. Bu haqda Paşinyanın mətbuat katibi Mane Gevorkyan məlumat verib.\nErmənistanın Baş naziri Nikol Paşinyan Moskvada işgüzar səfərdədir. Bu haqda onun mətbuat katibi Mane Gevorkyan məlumat yayıb.\nAprelin 7-də Paşinyan Rusiya Prezidenti Vladimir Putinlə görüşməlidir.\nGevorkyan deyib ki, iki ölkə lideri ikitərəfli münasibətlərdə əsas məsələləri, o cümlədən ticari-iqtisadi əlaqələri, energetika, strateji investisiyalar və səhiyyəni müzakirə edəcək.\n“Görüşün gündəliyinə Qarabağda 9 noyabr üçtərəfli atəşkəs razılaşmasının müddəalarının icrası, onların reallaşma prosesi, humanitar xarakterli məsələlər də salınıb”, – Gevorkyan Facebook-da yazıb.\nPaşinyan səfər öncəsi “İnterfaks” agentliyinə müsahibəsində Ermənistan-Rusiya strateji müttəfiqlik münasibətlərinin yetərincə zəngin və əhatəli olduğunu deyirdi. Onun sözlərinə görə, “bu münasibətlərin xarakteri vaxtından əvvəl seçkilərin nəticəsindən asılı deyil”.\nAtəşkəs razılaşmasından sonra Ermənistanda etirazlar başlanıb, müxalifət Paşinyanı müharibənin nəticələrinə görə ittiham edib. İyunun 20-də növbədənkınar parlament seçkisi keçirməklə bağlı razılıq əldə olunub.